open-index/open-wikipedia-markdown huggingface dataset:
漢孝靈皇帝

**漢孝靈皇帝**諱**宏**，肅宗玄孫也，永壽二年生，出河間孝王開之後。孝王生解瀆亭侯淑，淑薨，子萇嗣。萇薨，子宏嗣。

## 紀
桓帝崩，竇皇后與父武定策禁中，迎解瀆亭侯宏為皇帝，時年十二。以竇皇后為皇太后，武為大將軍，故太尉陳蕃為太傅，黨人皆復用。

初，蕃、武及太后謀誅宦官，事泄，建寧元年九月，中常侍曹節矯詔誅蕃、武等，太后遷於南宮，李膺等又罷。時護匈奴中郎將張奐為諸閹所欺，以為武等叛，發兵平之。後以功遷大司農，封侯。奐深恨之，拒不受印，上表曰蕃、武等無罪，請迎回太后，並表進膺等為三公。帝初欲許，後又為宦者所蔽，反責奐。奐乃自赴廷尉，拘數日而禁錮終身。有為蕃等言者，為宦官所殺。

諸閹以名士仍在，乃讒曰黨人欲圖社稷。帝大怒，黨獄更熾。李膺、杜密、翟超、劉儒、荀翌、范滂、虞放等皆下獄誅，四方捕殺黨人幾七百。張儉亡命循走，無不隱之，遂出塞全生。因儉而族者數十家，郡縣一空。

熹平五年，永昌太守曹鸞上書陳黨事，帝令捕殺之。又詔黨人門生、故吏、父子、兄弟為官者皆免，禁錮終身，坐及五族。此後賢士盡去，朝野皆空。漢為十常侍所掌，黎民日苦，盜賊更作。太平道於時而起，廣招徒眾。五斗米道亦盛於漢中。

中平元年，黃巾之亂起，席捲八州。劉焉言以州刺史為州牧，持節調度，以佐平亂，帝從之。後亂平，而州郡已大，漢亡之道顯。

六年帝崩，葬文陵。太子辯嗣。

## 為政
### 政治
靈帝即位，復行黨錮，任用宦官亂政，又常賣官鬻爵。中平五年，靈帝準太常劉焉之請，復置州牧，史稱廢史立牧。以焉為益州牧、黃琬為豫州牧；是年，又以宗正劉虞為幽州牧。其後諸州牧皆據州為政，遂不受朝廷之製。八月，靈帝置西園八校尉，以小黃門蹇碩為統領，以製大將軍何進之權。

靈帝即位，改年號四，曰建寧、熹平、光和、中平。

### 軍事
熹平六年，護烏桓校尉夏育上疏求討鮮卑。時護羌校尉田晏坐罪，因請中常侍王甫請命己為將，以討鮮卑而贖其罪，甫亦然矣。八月，靈帝遣夏育出高柳郡，晏出雲中郡，臧旻率南匈奴屠特若屍逐就單于出雁門郡，各將萬餘騎出塞二千餘里。鮮卑檀石槐命三部大人各帥眾擊漢軍，育等大敗，遂棄己之符印及輜重，各將數十人而歸，皆伏檻車徵還下獄，經贖為庶人。

### 文化
熹平四年三月，靈帝以楊賜、蔡邕、馬日磾及宦官李巡等議，詔諸儒正《五經》之文，又命蔡邕以古文、大篆、隸書三體書寫，勒其於石碑，立於太學門外，此即熹平石經。

光和元年，靈帝置鴻都門學，並懸孔子及七十二弟子之畫像。

### 外交
熹平二年，日南郡之外國以譯官進貢。

熹平三年，夫餘國遣使進貢。

光和六年，日南郡之外國再以譯官進貢。

## 文作
靈帝善辭賦，自作《皇羲篇》五十章。其後愍皇子協幼而無母，又思王美人，乃作《追德賦》、《令儀頌》。 《漢詩》尚載有其文一篇：《招商歌》。

## 宗室
### 家世
*高祖：漢章帝
*高祖母：申貴人
**曾祖：漢孝穆皇
**曾祖母：孝穆皇后
***祖：漢孝元皇
***祖母：孝元皇后

### 父母
*父：漢孝仁皇
*母：漢孝仁皇后

### 后妃子女
* 漢孝靈宋廢后
* 漢靈思皇后
**子：漢少帝辯
*漢靈懷皇后
**子：漢孝獻皇帝
*不載母氏
**女：萬年公主

## 引據
*《東觀漢記》
*《後漢紀·孝靈皇帝紀上·第二十三》
*《後漢書·卷八·孝靈帝紀第八》
*《資治通鑑·卷第五十六》
*《資治通鑑·卷第五十七》
*《資治通鑑·卷第五十八》
*《資治通鑑·卷第五十九》

分類:漢本紀
漢孝獻皇帝

**漢孝獻皇帝**諱協，字伯和。靈帝子也。光和四年生，母王美人。靈帝以其似己，故名協。後為董太后所養。初，靈帝托協於蹇碩，碩乃謀立協，事敗死。少帝即位，封渤海王，徙陳留王。

大將軍何進見弒，京中大亂，少帝及協為張讓、段珪等所劫。後遇董卓，問其事，少帝懼不能言，而協能陳述。卓以協賢，又為同姓所養，既執權，乃廢殺少帝，改立協為皇帝。

州郡討卓，卓乃劫帝西走長安。卓死，其部李榷、郭汜相爭，帝乃隨楊奉東歸。兗州牧曹操迎帝遷許，是歲改元建安。此後帝為操所挾，間有忠臣謀殺操，皆為所覺。伏皇后與其事，亦為操所殺，坐及其二皇子。復納操三女為後宮，以曹節為皇后。

操薨，子丕嗣魏王。延康元年禪讓魏王丕，漢遂亡。時傳帝為丕所弒，宗室劉備領兵在蜀，乃諡帝曰**孝愍皇帝**，自承漢嗣於成都。丕既踐位，奉帝山陽公，邑一萬戶，位在諸侯王上，奏事不稱臣，受詔不拜，以天子車服郊祀天地，宗廟、祖、臘皆如漢制，都山陽之濁鹿城。

青龍二年崩，以漢禮葬禪陵。太子早卒，孫康立。太康六年康薨，子瑾立，十年瑾薨，子秋立。秋立二十年，永嘉間為胡所殺，國除。

山陽之後阿知，早察亂事，太康十年，領七姓二千人東渡日本。其後至今仍見。

## 家屬

* 父 漢孝靈皇帝 宏
* 母 王美人 後尊為漢靈懷皇后

* 后 漢孝獻伏皇后 伏壽
** 子 不載
** 子 不載
* 后 漢獻穆皇后 曹節
* 妾 董貴人 董承女也
* 妾 曹貴人 曹憲
* 妾 曹貴人 曹華
* 不載母氏
** 太子
** 漢南陽王 馮
** 漢濟陰王 熙 後廢為列侯
** 漢山陽王 懿 後廢為列侯
** 漢濟北王 邈 後廢為列侯
** 漢東海王 敦 後廢為列侯
** 女 魏文帝後宮
** 女 魏文帝後宮

## 據

* 《後漢書‧孝獻紀》
* 《日本書紀‧應神天皇》
藤原清河

**藤原清河**，中大將房前第四子也。天平中，為中務少輔，遷大養德守。天平勝寶元年，拜參議。二年，為遣唐大使。四年，授節刀赴唐。至難波，孝謙天皇遣高麗福信，犒以酒肉，賜御製歌。

至長安，見唐玄宗。玄宗曰：「聞彼國有賢君。今觀使者，趍揖有異。」乃號日本，為禮儀君子國。命阿倍仲麻呂。導清河等，視府庫及三教殿。又圖清河及副使吉備真備貌，納於蕃藏中。及歸，賜詩曰：「日下非殊俗，天中嘉會朝，念余懷義遠，矜爾畏途遙，漲海寬秋月，歸帆駛夕颷，因驚彼君子，王化遠昭昭。」特差鴻臚卿蔣挑捥，送至揚州，使魏方進供給。

是時，仲麻呂請歸國，乃與同船而發，逢風漂泊安南，至驩州，所帥多為土人所害，清河僅免。復歸長安，遂留仕唐，改名河清，為特進秘書監。天平寶字中，渤海使還國，以高元度為迎入唐大使使，與之同發。賜書渤海王大欽茂，護送元度等達唐。欽茂遣其輔國大將軍高南申來聘，上牒曰：「迎藤原河清使等九十九人。方今唐朝，祿山先逆命，思明後作亂，內外騷擾，未有平殄。欲導使者，恐被殘害。欲且還之，慮違聖意，因令正使高元度等十一人往唐迎河清，判官全成等歸天朝。故差此使，奉報委取。并獻河清表。」詔報曰：「遣唐大使藤原河清，久不來歸，朕所鬱念也。而王遣南申，齎河清表入朝。王之欵誠，實有嘉焉。」矜河清久在異朝，遙授文部卿。元度至唐，以亂故，不得朝見。久之，唐肅宗令內使宣敕曰：「特進秘書監藤原河清，今依使奏，欲遣歸國，唯恐殘賊未平，道路多難。元度宜取南路，先歸復命。」於是元度留錄事羽栗翔等而還，河清遂不得歸。復遙授常陸守。

寶龜中，新羅使再獻河清書。七年，命遣唐使賜河清書曰：「汝奉使絕域，久經年序，忠誠遠著，消息有聞。故今因聘使迎之。賜絁一百匹、細布一百端、砂金大一百兩。宜能努力，與使共歸。相見非賒，指不多及。」九年，遣唐使歸，河清女喜娘從之。暴風船破，喜娘與判官大伴繼人等同漂著肥後天草郡。同年，即唐大曆十三年，河清歿於唐。訃聞，贈從二位。唐追贈路州大都督。

延曆中，家人請捨家為寺，號齊恩院。二十二年，詔曰：「入唐大使贈從二位藤原朝臣河清，銜命先朝，修聘唐國。既而歸舳迷津漂蕩，物故他鄉。可贈正二位。」承和三年，因命遣唐使，贈河清從一品，詔曰：「故入唐大使贈正二位藤原朝臣河清，可贈從一品。昔膺帝簡，遠效皇華，不利歸帆，還苦漂梗，終在殊域，俄從閱川，睠彼云亡。良深嗟悼，特加異代之寵，以申追遠之思。」

## 據
*續日本記
*萬葉集
*高僧傳要文抄
*古今集抄
*日本紀略延曆二十二年
*類聚國史
*大日本史藤原清河
尚書

《**尚書**》，本名《**書**》，後人見其久遠，自尚世而來，故曰《尚書》。漢以降，爲五經，故亦名《**書經**》。古史記言之文也，合五十有六篇。三代時為學者所重，孔子以爲教本。七十子之徒，子張、漆彫開從治《書》焉。至戰國，孟子亦重《書》，時引之以自重。秦焚書，獨重《詩》《書》，有敢私藏者族。漢興數十年，廢挾書令，伏生乃憶述《書》，復傳於世焉。
## 體例
《尚書》記言之體有六，曰：典、謨、訓、誥、誓、命。或曰有十，曰：典、謨、訓、誥、誓、命、征、貢、歌、範也。
## 傳習
初，伏氏與大小夏侯之《書》，以憶述而成，書以隸字，故為今文經，重家法，或有說《堯典》之「曰若稽古」而逾四萬字者。而後魯王壞孔壁，得蝌蚪文《尚書》，有欲並立之於學官者也。新莽間，國師公劉歆重《尚書》，立為學官。漢末至魏晉時，古文《尚書》始興，孔安國傳大行於世。

唐修《五經正義》，用孔傳本。至宋，朱子令其徒蔡沈修《書集傳》，為後世科舉之法焉。明清二代，疑古之風熾，又朱熹嘗言「古文經易讀，不若今文之敖牙」，學者咸排古文《尚書》以為僞，至閻若璩作《古文尚書疏證》而定焉。時雖有毛奇齡為《古文尚書冤辭》欲駁閻說，終未能勝之。究《尚書》是非僞書，民國及近世學者多惑於此。而及此世，多有學者稱古文實非僞書也。近世注《書》者，以周秉鈞之作為上。二零零八年，探發尚書佚篇多章，付之清華大學，中特以傅說之命爲上，究其辭則不契於偽古文，此則真古文也，是以真偽甄矣。
## 論言
世之書論《書》者衆，而漢隋之論可備矣，錄之於下：

一者：《漢書》謂：「《書》之所起遠矣，至孔子纂焉，上斷於堯，下訖於秦，凡百篇，而為之序，言其作意。《書》者，古之號令，號令於眾，其言不立具，則聽受施行者弗曉。」

一者：《隋書‧經籍志》曰：「《書》之所興，蓋與文字俱起。孔子觀《書》周室，得虞、夏、商、周四代之典，刪其善者，上自虞，下至周，為百篇，編而序之。遭秦滅學，至漢，唯濟南伏生口傳二十八篇。又河內女子得《泰誓》一篇，獻之。伏生作《尚書傳》四十一篇，以授同郡張生，張生授千乘歐陽生，歐陽生授同郡倪寬，寬授歐陽生之子，世世傳之，至曾孫歐陽高，謂之《尚書》歐陽之學。又有夏侯都尉，受業於張生，以授族子始昌，始昌傳族子勝，為大夏侯之學。勝傳從子建，別為小夏侯之學。故有歐陽，大小夏侯，三家並立。訖漢東京，相傳不絕，而歐陽最盛。初漢武帝時，魯恭王壞孔子舊宅，得其末孫惠所藏之書，字皆古文。孔安國以今文校之，得二十五篇。其《泰誓》與河內女子所獻不同。又濟南伏生所誦，有五篇相合。安國並依古文，開其篇第，以隸古字寫之，合成五十八篇。其餘篇簡錯亂，不可復讀，並送之官府。安國又為五十八篇作傳，會巫蠱事起，不得奏上，私傳其業於都尉朝，朝授膠東庸生，謂之《尚書古文》之學，而未得立。後漢扶風杜林，傳《古文尚書》，同郡賈逵為之作訓，馬融作傳，鄭玄亦為之注。然其所傳，唯二十九篇，又雜以今文，非孔舊本。自餘絕無師說。」

朱子《尚書二》洪範曰：「讀尚書有一箇法，半截曉得，半截曉不得。曉得底看；曉不得底且闕之，不可強通，強通則穿鑿。」
## 篇目

## 它典
*尚書全文
*尚书表注
黎太祖

**大越黎家太祖高皇帝**，諱**利**，清化梁江人也。曾祖誨過梁江藍山鄉，以其地可為一方君長，遂居而營業。傳於子汀，有眾至千餘人，為一方巨賈。汀生曠，娶雷陽主山女鄭蒼，昌符九年生利於主山。

其時，陳氏已衰，重臣胡季犛篡位，改國號大虞。大明乘國中有事，南下亡虞，以故地置省。利心恚之，棲迹藍山，本欲苟全性命而已，初無取天下之心。及明虐愈甚，民命弗堪，凡有智識者，皆被其害。利罄家所有以奉事之，冀其免禍，而明害利之心曾不少恕，乃舉義兵。

永樂十六年正月，利起兵藍山，號平定王，據至靈山、藍山鄉等處，與明戰，相持不決。後以乂安險要，地大人眾，略之以為立足。其軍所經處，於民秋毫無犯，遂得眾心，乃相與併力，圍明軍於乂安城。乂安既定，乃下新平、順化。

宣德元年夏四月乙丑，成山侯王通為征夷將軍充總兵官，討黎利，尚書陳洽參贊軍務，陳智、方政奪官從立功。丙申，詔赦交阯，許黎利自新。

宣德元年冬十月，破明師於崒洞，明人僅守數城云爾。

宣德元年冬十一月乙未，成山侯王通擊黎利於應平，敗績，尚書陳洽死之。

宣德元年冬十二月乙酉，征南將軍總兵官黔國公沐晟帥興安伯徐亨、新甯伯譚忠，征虜副將軍安遠侯柳升帥保定伯梁銘都督崔聚，由雲南、廣西分道討黎利，兵部尚書李慶參贊軍務。乃佯與利和，陰報明，求益遣兵為援。利聞之，謂其眾曰：「今柳升之來，途路遼遠，人必疲勞，吾以逸待勞，蔑不勝矣。」令佯退誘敵。征虜副將軍安遠侯柳升進兵，見利軍每敗，心易之，自將百騎，追至支棱馬鞍山，中利軍伏，陷泥沼，利軍鏢殺之。明師潰，利軍追亡逐北，大破之。爾後，明乃決與利和。其時，越方之民念陳氏，利乃使明為陳暠求封，許之。通乃北還。國中由是初定。

三年，利臣阮廌為《平吳大誥》，陳其得國之由。乃以暠冒為陳氏後，殺暠即皇帝位，國號大越，改元順天，都東京。又請封於明，初明許以陳氏為安南王，帝對以「大集國人，遍求陳氏子孫，的無見存」，四年、永樂廿九年乃令帝權署安南國事，封安南國王。

帝立國子監於京師，令府路設學。設明經，除四品以下官職。效唐律，而以嚴治國。革地理，均田土，減兵額，與民更始。其叛者，輒親平之。利又性忌，功臣有以讒言而誅者。

五年，帝以哀牢嘗背盟，擊之。同年，擊忙禮州、復禮州。

六年，帝崩，年四十九。葬藍山永陵。太子元龍嗣。

今越南有傳言，帝嘗遊還劍湖，忽見斑鱉，取利劍去。蓋其劍，護國器也。越人因以斑鱉為神龜云。

## 家屬

*父 黎曠
*母 鄭蒼

*后 恭慈皇后 范陳
**子 廢太子 思齊
**子 黎太宗 元龍

## 參見
* 
* 
* 

## 考
尼奧寵物

**尼奧寵物**者，網絡遊戲也，始乎一九九九年十一月十五日。乃亞當·鮑威爾、多娜·威廉姆斯所創。

與者各擇其伴，同遊太虛(曰尼奧世界)，或娛以相競、或武以升段、或樂以易財，而其幣者，曰尼奧點數，可以購物，譬若兵、食、衣、淫等。

## 它典
*尼奧寵物
漢少帝辯

**漢少帝辯**，孝靈太子也。熹平五年生，母何皇后。初，靈帝以辯輕佻無威儀，不可為人主，欲改立少子協。惟靈帝愛何皇后，得不廢。中平六年靈帝病篤，以協託上軍校尉蹇碩。靈帝既崩，碩謀立協，圖誘殺何后父進，覺之。既即位，以皇后為皇太后，進為大將軍參錄尚書事。封弟協為渤海王，後徙封陳留。改元光熹。

尋中常侍張讓、段珪等殺大將軍進，又劫帝及陳留王。袁術、袁紹等攻宦寺。盧植追帝，及，讓等投河死。帝遂得還，乃改元昭寧。

後并州牧董卓入京執政，自為司空，廢帝為弘農王，改立陳留王協。初平元年，關東兵起，少帝遂為卓使李儒酖弒。後追諡為**弘農懷王**。

## 家屬

*父 漢孝靈皇帝 宏
*母 漢靈思皇后
*后 唐姬

## 據

*《後漢書‧孝靈紀》
*《後漢書‧孝獻紀》
巴列維王朝

**巴列維王朝**，亦作**巴勒維王朝**，伊朗朝代也。公元一九二五年，禮薩沙篡卡扎爾自立，都德黑蘭。迨一九七九年，伊斯蘭革命，末王禮薩出奔海外，國亡。享國凡五十四年，計二主。
青銅

**青銅**者，以銅、錫、鉛合鑄之而成。其色青灰，故名青銅。古人以之鑄鼎、觚、爵、角、斝諸器，經千年不朽。以青銅鑄器始於夏，盛於商周也。
皇帝

*華夏皇帝，見天子；
*日本天皇亦用皇帝號；
*古羅馬尊號，見羅馬元首及皇帝；
*神聖羅馬帝國尊號，見神聖羅馬皇帝；
*俄羅斯王號，見沙皇；
*阿比西尼亞尊號，見萬王之王；
*自拿破崙一世後，歐洲王公喜稱帝號，見各國王表。
南斯拉夫

**南斯拉夫**，處巴爾幹之地，據者凡七國，曰斯洛文尼亞、曰克羅地亞、曰馬其頓、曰波士尼亞赫塞哥維納、曰黑山、曰塞爾維亞、曰科索沃。

迨一九一八年，南斯拉夫國立。越十一年，其王亞歷山大一世頒定國號，曰「南斯拉夫王國」，臣民咸稱「南斯拉夫族」。

至二戰之時，南斯拉夫屢敗，終為德意志、義大利所分，王遂廢。時南斯拉夫共產黨數起義。大戰終，其首鐵托當國，易國號，曰「南斯拉夫民主聯盟」，尋更曰「南斯拉夫聯邦人民共和國」。一九六三年，復定曰「南斯拉夫社會主義聯邦共和國」。一九八零年，鐵托卒。紛亂四起，未幾，諸邦去而自立，聯邦遂崩。
資治通鑑

《**資治通鑑**》，編年史也，宋司馬光奉敕撰。凡二百九十四卷，《目錄》三十卷，《考異》三十卷，計三百萬言。以年月為目，上起周威烈王二十三年，下迄後周世宗顯德六年，總千三百六十有二年事。

初以宋治平三年，光成《通志》八卷，呈英宗御覽，時《通志》止戰國、秦朝事爾。帝覽而善之，遂詔設書局，續修此書。後光沉浮宦海，書局則隨身而設，未嘗一日廢也。神宗踐祚，開經筵，光進《通志》，神宗以為「鑑於往事，有資於治道」，乃賜名《資治通鑑》，並親為之序。王安石新政，光與之爭，不果，致仕歸洛，專修《通鑑》。元豐七年書成，自治平三年開局，已十九年矣。後黃庭堅閱《通鑑》稿百卷，未見一字潦草，其嚴謹如此。後世學者，多以《史記》之外，無可過於《通鑑》者也。
## 修官
*司馬光：總裁編輯之事，定稿
*劉攽：專撰周、秦及兩漢事；南北朝之記載，亦有與焉
*劉恕：專撰三國、南北朝、隋事
*范祖禹：記唐一代之事
*司馬康：光之子，掌校讎、覆閱之事
## 體例
記事上起周威烈王二十三年，下迄五代後周世宗顯德六年；即自三家分晉始，而終於趙宋建立前。共十二代，凡千三百二十有六年。

以年月為綱，分為十六紀，曰：

《周紀》五卷、《秦紀》三卷、《漢紀》六十卷、《魏紀》十卷、《晉紀》四十卷、《宋紀》十六卷、《齊紀》十卷、《梁紀》二十二卷、《陳紀》十卷、《隋紀》八卷、《唐紀》八十一卷、《後梁紀》六卷、《後唐紀》八卷、《後晉紀》六卷、《後漢紀》四卷、《後周紀》五卷。

另有《目錄》《考異》各三十卷，以助考證事。總三百五十四卷。
## 後事
後哲宗、徽宗朝，黨爭事起，新黨禁元祐諸賢之學，光為元祐黨魁，其著述見謗。然《通鑑》以卷首有神宗御製之序，故得免於毀版之厄，流傳至今。

元儒胡三省為之作注，曰《資治通鑑音注》，考證精詳，訂正訛誤，為最善之本，今世盛行。

## 據
柏林

[縮圖|[德國|日耳曼都城柏林，有紀功表柱，巋然崇顥。拾級而上，倚楹東眺，極目乎都心，見其闤闠交錯，百物殷闐，通都大邑之象，盡收眼底矣]]
**柏林**，德意志聯邦共和國之京邑也。其地幅員最廣，聚落極盛，為全國之冠。計其城郭之內，生齒凡三百八十餘萬；兼括郊畿，則逾六百萬。

昔西曆一九四五年，大戰既息，列強分治德意志，遂裂柏林為東西兩邑。迄西曆一九九〇年，東德政息，不復能安其民；乃於十月三日舉邦併於西德，兩德遂合為一，柏林復完，仍定為都。
阿姆斯特丹

**阿姆斯特丹**者，尼德蘭之都也，處乎阿姆斯特爾河畔。口凡七十餘萬，計及郊口二百一十五萬有奇，合鹿特丹、海牙、烏得勒支及其邊陲，曰蘭斯台德都會，口逾千萬，歐羅巴洲第六矣。丹者，猶漢言之謂防也。
有框|160px
傳習錄

《**傳習錄**》，王守仁門人徐愛、陸澄、薛侃，初錄守仁之論而成。其上卷守仁親審之，中卷乃守仁親筆，下卷雖未審閱，亦為其晚年之論解，兼有其所述之四句教，曰：無善無惡心之體，有善有惡意之劫，知善知惡是良知，為善去惡是格物。

正德十三年，門人薛侃陸澄以新錄合愛錄同為出版，仍名《傳習錄》。嘉靖三年，南大吉增收守仁論學書信若干，以原名再版。三十三年，錢德洪刪定陳九川等所錄《遺言錄》，加王畿所錄成《傳習續錄》出版。三十五年，又增黃直所錄。隆慶六年，謝廷傑於浙江印《王文成公全書》付梓，以薛侃《傳習錄》為上卷，以錢德洪增刪、南大吉所編書信為中卷，以《傳習續錄》為下卷，入守仁所編《朱子晚年定論》。今之所見本此也。復有陳榮捷集傳習錄拾遺五十一條。
世說新語

《**世說新語**》，談助之書也。宋劉義慶撰，梁劉孝標注。初名《世說》，後改此名，以別於漢劉向之《世說》。

蓋魏晉之世，祖尚清談，洛中大夫喜評人物以為戲。此風愈彌，諸學亦因之大盛。儒學之外，史學、玄學、文學無所不包，義慶好之，遂集名士袁淑等，集時語而作。其依所述，分德行、言語、政事、文學等三十六類為目，目下各云其事，長短不一，或數行，或片語，隨性為文，讀之頗耐尋味。書成而義慶卒。青州劉孝標等，為之註，徵引繁富。其用詞造句，異乎古文，後世多有仿其體例成書者，名曰「世說體」。

## 它典
*世說新語 
*世說新語原文
京都議定書

**《京都議定書》**，諸國合議以緩暖化之盟也。公元一九九七年十二月十一日，立於京都，與者三十六。與國各按己況，序減溫室氣體之釋，以求稍息斯禍焉。
荊州

**荊州**，簡曰**荊**，其地北據荊山，南及衡山之陽。《呂氏春秋》亦云：「荊，楚也。」

《尚書·禹貢》載：「荊及衡陽惟荊州。」《爾雅·釋地》：「漢南曰荊州。」《周禮·職方》：「正南曰荊州。」

西漢置南郡、南陽郡、衡山郡、江夏郡、桂陽郡、武陵郡、零陵郡、長沙國。州治漢壽縣（今湖南省常德市東北）。

東漢季，曾置章陵郡、南鄉郡、襄陽郡、宜都郡、新城郡、漢昌郡、臨江郡、西陵郡、固陵郡等郡。移治襄陽縣（今湖北省襄陽市）。

及隋開皇三年，廢郡，改州縣二元制。

及隋煬帝，改州為郡，復秦郡縣制，一曰南郡、江陵郡、江陵府、中興路。

元至正二十四年，朱元璋改中興路，置荊州府，治江陵縣（今湖北省荊州市），屬湖廣布政司。

清沿之。康熙三年，屬湖北布政司。民國初年，全國廢府，故廢。

## 考
朱之瑜

**朱之瑜**，字**魯嶼**，號**舜水**，明浙江餘姚人也。少有志概，九歲喪父，哀毀逾禮，及長，從李契玄學，後寄籍松江，受業朱永祜、張肯堂、吳鐘巒等，精六經，特通毛詩。弱冠，見國是非，絕仕進意。崇禎末兩舉徵辟，不就；思宗崩，福王由崧建號江南，召授江西按察司副使，兼兵部職方司郎中，監方國安軍，數詔徵授職，亦不受。浙江陷，王翊抗清四明山，之瑜奔走各地，聯諸義軍援翊。四渡日本借兵，以圖復明。又赴安南，見國王，強令拜，不為屈，轉敬禮之。於時，唐王聿鍵、魯王以海多有詔徵，俱力辭不受。永曆五年八月十四日，翊不屈死，之瑜聞，乃於八月十五設祭，終身廢中秋賞月。  

十三年，鄭成功、張煌言邀返國抗清，敗後復亡日本。常面鄉泣血，背北切齒。十九年、日本寬永五年，日本水戶藩德川光國聘賓師，之瑜慨然赴焉。每引見談論，依經守義，曲盡忠告善道之意。教授學者，循循不倦。日人重之瑜，不敢稱其字，乃問號，曰：「古人多有以本鄉山水為號者，舜水者，敝邑水名也。」遂號之。又，禮養備至，特於壽日設養老之禮，奉几杖以祝，為制明室衣冠使服之。光國欲為建新居，曰：「恥逆虜之未滅，痛祭祀之有闕，若豐屋而安居，非我志。」力辭之，凡四次乃止。寬文十年，日本初造學宮，繪圖度尺，親指授之，後撰《學宮圖說》。又造古祭器簋、籩、豆、登等，率學生習釋奠禮，改定儀註，詳明禮節。十二年，光國設彰考館，門人安積覺任主編，聘之瑜導編《大日本史》。天和二年，即明永曆三十六年卒於日本，年八十三，遺言曰：「予不得再履漢土，一睹恢復事業。予死矣，奔赴海外數十年，未求得一師與滿虜戰，亦無顏報明社稷。自今以往，區區對皇漢之心，絕於瞑目。見予葬地者，呼曰『故明人朱之瑜墓』，則幸矣。」葬常陸久慈郡大田鄉瑞龍山麓，悉依明禮成墳，日人私謚文恭先生，立祠祀之，並護其墓，至今不衰。光國收之瑜在海外民撰文章及書劄問答，輯《朱舜水文集》二十八卷。今有中華書局版《朱舜水集》、華東師大版《朱氏舜水談綺》行世。於日本遺物，今存水戶彰考館。

## 考
*李甦平《朱舜水與日本文化》
*趙爾巽《清史稿·列傳二百八十七》
巴基斯坦

**巴基斯坦**者，**巴基斯坦伊斯蘭共和國**（烏爾都文：ن اسلامی جمہوریت پاکستا‎、英文：Islamic Republic of Pakistan）也，乃南亞一主權之邦。有口逾億八千萬，列諸國第六。在天竺之西，印度河畔。國號乃波斯語之聖土也。都伊斯蘭堡。

## 史
古屬印度。自穆斯林西來，據其地，化其民。後為英國所佔，本屬英聯邦，然其為政者不仁，至其國衰，乃謀自立。時以伊斯蘭教、印度教雜處。英國乃許以兩教各立一國，伊斯蘭教得印度河周圍及恆河口，稱**巴基斯坦自治領**，都卡拉奇。後改共和國，始以今名。然國中不睦，東巴孟加拉人自立於恆河口，曰孟加拉國。後復遷都於北。

## 行政

## 地方

## 民俗
捷克

**捷克**，中歐之國也。西有德國、東鄰波蘭、南接奧地利。方七萬九千公里、口千餘萬。都布拉格。產鐵、煤、銀、甜菜。民本多奉天主教。然今多無神論者。民言捷克語，西斯拉夫人之一種也，俗近波蘭。好製電影，亦好足球、冰球。
## 略史
捷克古來稱波西米亞，公元十五世紀，爲日耳曼裔哈布斯堡家領之，屬今奧地利。其民多斯拉夫人，奉其教吏胡斯之說，爲教宗所忌，幸賴奧格斯堡宗教和約，得全其宗教。一六一八年，神聖羅馬帝國斐迪南二世背約，強其民改奉天主教，事雖成，然三十年干戈亦不免矣。一九一八年，奧匈於一戰敗北，分崩離析，以波西米亞、摩拉維亞、匈牙利之一部立捷克斯洛伐克共和國，方獨立焉。至二戰爲德國所并，分置波希米亞及摩拉維亞保護國、斯洛伐克共和國以領其地。戰後復爲一國。一九四八年，始行社會主義制，而民惡之，一九六八年，其主杜布切克欲行民主以求變，乃爲蘇聯所執，歐洲諸國聞之未有敢言者，蓋懼其勢大耳。一九八九年，蘇聯勢衰，天鵝絨革命乃成。一九九三年，斯洛伐克人自立其國，遂見今制。
## 行政
捷克以議會民主制為國體，以總理為國之宰輔，捷克國會置上下兩院，下院員二百，上院員八十有一。其總統爲國會所舉，連任不得逾兩屆，無實權。二〇一三年一月，廢國會察舉，行民選總統制。今總統米洛甚·澤曼也。境分直轄市一，州十三。
高雄捷運

**高雄捷運**，全稱**高雄都會區大眾捷運系統**，俗稱**高捷**，臺灣之捷運系統也。街市以為中，載高雄市街郊之民，亦有及屏縣、臺南之議。

始於民國八十年代。民國九十年十月二十四日肇建。計紅線、橘線、藍線、棕線四路，採高運量系統，民國八十七年，政院決，民資建之，許其經營，數年復歸政府，即俗云BOT之法也，翌年，政府甄審，准高雄捷運股份有限公司建之，以紅、橘二路為先。

始行於民國九十七年三月九日。始行者，紅路也。至民國一百一年，所運計逾二萬萬人矣。今有三路營業，一曰紅路，一曰橘路，一曰環狀輕軌。

高雄捷運總資一千八百十三萬萬又七千九百萬元許，其八分三厘一毫九絲為公帑，餘為民資。公帑之部中，計一千一百九十一萬萬元許自中央補助，餘者由高雄市政府自負。

高雄之捷運，其經營異於臺北捷運。臺北則官府興建、民社經營。高雄捷運公司，自負場站之租貸資、利息，故政府釋三地開發，以誘民資。

至於今日，三路運營，十六路方擬定，二路昔有計畫而後寢，今共計十九路。

## 軌轍
今總長五十一有四分公里，凡五十一驛，立四機工廠。全路多潛遁地下。而紅路之橋頭驛至世運驛間，行於高架；南岡山驛、橘路之大寮驛、高雄環狀輕軌敷於平野。計價以里，計廿至六十元不等。

紅路將延，北上仁德，南下東港。橘線自鳳山塾驛分支東行，越高屏溪至屏市，是為屏東路。又自大寮而南，至林園，為大寮路，惟車軌有異，無可直通，至則轉乘。

擬定新路：都會路、鳳山本館路、民族高鐵路、蓮潭本館路、中華雙鐵路、燕巢路、右昌高鐵路、燕巢高鐵路、小港林園路、大寮林園路、楠梓五甲路、旗津路、佛光山路、奇美延伸路、大寮屏東路、林園東港路，凡十六。原有藍路、棕路之議，已矣。

## 一覽

### 紅線
紅線始於小港，訖於南崗山，二十有四驛共二十八餘公里縱貫市城南北。延中山、博愛兩路。自小港起路經小港機場後經夢時代(草衙驛)、三多商圈、新崛江(中央公園驛)、大港埔圓環(美麗島驛，亦為紅橘兩線之交會)、台鐵高雄驛(高雄車站驛)、高雄巨卵(巨蛋驛)、高鐵左營驛(左營/高鐵驛)。人山人海，絡繹不絕。載客為諸路之極也。經左營，穿半屏山，乃改行高架。

政院已決，紅線將延，訖至大湖，新設八驛，行將就築。計畫將續築至台南市內。

### 橘線
路長十四餘公里，經十有四驛橫貫高雄。起於西子灣，訖於大寮。沿中正路行經哈瑪星、愛河、大港埔圓環（美麗島驛）、文化中心、衛武營藝術文化中心、大東文化藝術中心、鳳山國中至終點大寮站。

### 環狀輕軌
現建止於西南一角，另者建築中。

### 黃線
民國百十一年始建。

## 史
民國六十八年，高雄縣併入高雄市。遂議以高雄街市為中，興築捷運系統。

民國七十六年正月，高雄捷運興築計畫初呈至行政院查審。

民國八十三年五月，高雄市政府捷運局初設。督辦捷運興築事務。

民國八十七年，政院決，民資建之，許其經營，數年復歸政府，即俗曰BOT之法也。

翌年，政府甄審，准高雄捷運股份有限公司建之，以紅、橘二路為先。

民國九十七年三月九日，紅路始行。南臺灣自是有捷運。

民國百三年，高雄驛易軌至永久路軌。

民國百十一年，黃線始建。

## 兼查
*臺北捷運
*桃園捷運

## 它典
*高雄捷運 

分類:臺灣地鐵
賈寶玉

**賈寶玉**，別號**怡紅公子**，紅樓夢主角也，老太君嫡孫。本為**神瑛侍者**，於靈河畔以甘露澆灌絳珠仙草，後凡心偶熾，下凡歷劫。降生時口含寶玉，蓋大荒山无稽崖青埂峰之補天頑石也。父政，母王氏，庶母趙姨娘，兄珠，姊元春，弟環，妹探春。
吳武忠王

**吳太祖武皇帝**諱**行密**，字化源，本諱**行愍**。楊氏，唐廬州合肥人也，大中六年生。

初，為廬州牙將。中和三年遷廬州刺史，歸淮南節度使高駢。駢年邁昏庸，寵用方士呂用之。用之專斷獨行，淮南畢師鐸恐見害，五年叛，召宣州觀察使秦彥助戰。駢為師鐸二人殺，行密命淮南將士穿孝哀駢，大慟三日。後行密擊殺師鐸及彥，入揚州，自稱**淮南留後**。

時揚州大饑，以堇泥為餅，人相食。乃令以軍糧救濟。後滅秦宗權、孫儒，據有江淮。景福元年，任為淮南節度使。

乾寧四年，宣武朱全忠南侵，敗之於清口，全忠自是無力南下，南北分裂數十年。天復二年拜東面行營都統、中書令、封**吳王**。招集流亡，獎勵農桑，江淮恢復。

天佑二年薨，諡**武忠王**。順義七年，子溥稱帝，追尊吳武忠王為太祖武皇帝。
神位

謂**神位**者，或曰「神主牌」、「神主」，所以供奉祖先者也。其始漢時，在中華，甚普，凡家戶必供之，亦有供于祠中。多以石、板、絹、紙、垣等成物。供奉其之目的常為出入平安、國泰民安，抑或是求貴人扶持、身体健康、財源廣進為多，近年來器以求姻緣者也不惶多讓。
上常書亡者之氏以諱生忌，並亦書某門祖先等字。佛家之神主，多畫一蓮華於底，書之佛力超薦等。奉道家者，多繪仙鶴祥雲、金童玉女，又書太乙救拔云云。
 
奉神為時，又有諸多規定如下：神位不可於茅房之側、後方需靠神檯、上下左右不可開窗、乾淨清潔、忌水、忌雜物、忌橫樑、忌人流等諸多限制。
神
羅馬尼亞

**羅馬尼亞**，居東歐，北接烏克蘭，西臨匈牙利、塞爾維亞，南面保加利亞，東眺黑海。國有土二十三萬七千方公里。居有口八百餘萬。都布加勒斯特。植小麥甜菜，多煤鐵。信東正教。

## 行政

## 地方

## 民俗
丹麥

**丹麥**者，北歐之國也。地控北海，東臨波羅的海，南接德意志，北連斯堪的那維亞。其疆域包日特蘭半島及諸島，西蘭、福恩為大。國土平坦，沃野千里，港灣遍布，利於通商。

昔有蠻族居之，漸通貨殖，習文德。中古之世，瓦爾德馬王統一諸部，建國立政。其後數百載，與瑞典爭霸北歐，屢戰屢北，國勢漸衰。十六世紀，棄天主之教而從路德之說。十九世紀，廢君主之專制，立憲政之體。

近世德意志侵擾，二戰後乃入北約。今為歐洲富邦，政通人和，百工繁盛。都城哥本哈根，實歐洲之名都也，商賈雲集，文物鼎盛。國人尚禮讓，重教化，好學問。工商之業甚盛，農牧之事亦興，海運貿易，絡繹不絕。

其科技之進，多有發明創造。文學藝術負盛名，安徒生童話傳播四海，聞名遐邇。氣候溫和，四時分明。土地膏腴，五穀豐登。漁業發達，水產豐饒。畜牧之業興盛，乳品馳名四方。工業精良，製造之業甚強。風力發電，冠絕歐陸。

教育普及，貧富皆學。福利完善，鰥寡孤獨皆有所養。醫療精進，黎民康泰。國人勤儉，民風淳樸。崇尚平等，重視山川之美。社稷安定，盜賊罕聞。民生樂利，幸福指數冠絕寰宇。

## 據
*本文撮譯自英文維基大典︰丹麥一文
安哥拉

**安哥拉**，居非之南，北接剛果民主共和國，西眺大西洋，南面納米比亞，東臨尚比亞。國有土百二十四萬方公里。居有口千餘萬。都魯安達，備石油、鑽石、銅之屬。

## 行政

## 地方

## 民俗
衣索比亞

**衣索匹亞**，居東非，北接厄利垂亞，東臨索馬利亞，西近蘇丹，南面肯亞。幅員一百二十三萬公里見方。人口逾億，都阿迪斯阿貝巴。出鈾，民多信基督教、回回教。

## 行政

## 地方

## 民俗
冰島

**冰島共和國**位挪威海中，冰島之上，方可六百四十許里，口三十萬，都雷克雅維克。其上多苔原，不可耕，惟多畜牛羊而已。其民多以漁為生。今亦有煉鋁者。地處北方，冰川壯麗，故有逆旅而利者也。

## 史

昔者，維京人、凱爾特人浮海而來，西曆九三〇年立阿爾廷以治冰島。後生內亂，為挪威所乘，此後北面挪威、丹麥。十九世紀，冰島人始求自立。一九一八年，冰島改制，自成一國，約奉丹麥王為王廿五年。一九四〇年，第二次世界大戰，丹麥為德國所併，丹麥王克里斯蒂安十世命駐美國大使考夫曼以冰島助同盟國。後冰島為美國所治。

一九四三年，廿五年之期滿，冰島人以公民投票，改制共和自立。遂於一九四四年六月十七日，以斯溫·比約恩松為冰島總統，自成一國。

一九四九年，冰島盟於北大西洋公約，美國可駐兵於基夫拉維克。二〇〇六年，美國撤兵，至今冰島無甲兵。

冰島以漁為生，其周圍各國亦如是。故冰島常與英國等爭漁獲。史稱鱈魚之爭。

二〇〇八年，金融海嘯，冰島先當其害。

## 行政

冰島自立後，仍以阿爾廷治國。阿爾廷有六十三人，四年一任，自國中選賢而得，以上達民意。冰島元首為總統，有位而無權。總統任總理，總理及其內閣司理國事。

## 地方

## 民俗
津巴布韋

**津巴布韋**，或謂**辛巴威**，居非之南，北接尚比亞，西近波札那，東臨莫三比克，南面南非。國有土三十九萬方公里。居有口千三百萬人。都哈拉雷。富金、銅、煤、鉻、鈾。信基督教。

## 行政

## 地方

## 民俗
利比亞

**利比亞國**，居北非，北鄰地中海，西近阿爾及利亞，南面查德、尼日，東臨埃及。國有土一百七十六萬方公里。居有口六百萬人。都的黎波里。富石油。為信仰伊斯蘭教也。

## 行政

## 地方

## 民俗

## 參見
* 阿拉伯之春
尚比亞

**尚比亞**，居非之南，北接剛果民主共和國，南面辛巴威，西臨安哥拉，東近莫三比克、馬拉威。國有土七十五餘萬方公里。居有口一千一百五十萬。都路沙卡。有金、銅、鈷之屬。

## 行政

## 地方

## 民俗
波札那

**波札那**，又作**博茨瓦納**，居非之南，南面南非，北接尚比亞，東近辛巴威，西臨納米比亞。國有土五十七萬餘方公里。居有口一百八十餘萬。都嘉伯隆里。富鑽石，些煤、銅、鈾。信基督教。

## 行政

## 地方

## 民俗
剛果民主共和國

**剛果民主共和國**，居非之中，北接中非，西臨剛果，東接坦尚尼亞等，南面尚比亞、安哥拉。國有土二百三十五萬方公里。居有口八千一百六十八萬。都金夏沙。具鑽石、煤、鈾之屬。

## 行政

## 地方

## 民俗
馬達加斯加

**馬達加斯加**，居東非，島國也，西望莫三比克，北望印度洋，東觀模里西斯。國有土五十九萬方公里。居有口一千九百五十萬。都塔那那利佛。有煤。

## 行政

## 地方

## 民俗
摩洛哥

**摩洛哥**，在北非。北眺西班牙、西望大西洋、南接茅利塔尼亞、東近阿爾及利亞。方四十六萬方公里。口三千三百萬餘。都拉巴特。富磷酸鹽、鈷、錳、煤。奉回教。日本又譯**馬羅哥**、**莫羅哥**、**茂祿子**。
中非

**中非**（法文：République Centrafricaine；桑戈語：Ködörösêse tî Bêafrîka），居非之中，北接查德，西臨喀麥隆，東近蘇丹，南面剛果民主共和國。國有土六十二餘萬。居有口四百三十餘萬。都班基。富鑽石、鈾。信基督教。

## 行政

## 地方

## 民俗
波蘭

**波蘭共和國**（波蘭文：），簡稱**波蘭**（波蘭文：），古稱**孛烈兒**，居東歐，西臨德國，南有捷克及斯洛伐克，東近烏克蘭、白俄羅斯，北接波羅的海。國有土三十有一萬方公里。居有口三千九百萬人。都華沙。植小麥、甜菜，亦牧馬，產煤、鐵等礦。信天主教。

## 地方
芬蘭

**芬蘭共和國**，在波羅的海之東。東與俄羅斯接，北連瑞典、挪威。國中多澤，海上多山，故號曰**千湖千島**。方三十三萬公里，口五百萬餘。

## 史
自古屬瑞典，為芬蘭大公國之地。一八零八年為俄羅斯帝國所取，以沙皇為大公。

一九一七年，十月革命，沙皇遭戮。十二月六日芬蘭自立為共和國。社會民主黨組內閣不成，欲以武力奪國。參政院亡海外，求德國佐之。一九一八年四月，德師入芬蘭，內亂遂平。

國既定，國人以共和制製亂，乃以總統斯文胡伍德為攝政官，又舉弗里德里希·卡爾為芬蘭王瓦伊諾一世。十二月十四日，王拒不受位。一九一九年，制憲法，仍用共和制。

一九二一年與瑞典爭奧蘭，至今仍為芬蘭西境。一九三九年，第二次世界大戰，蘇聯乘列強有事，侵凌波羅的海東岸，圖有沙皇之西疆。愛沙尼亞、拉脫維亞、立陶宛皆降，獨芬蘭抗之。蘇聯乃以五十萬兵西越國境，芬蘭傾國之力應之。守戰四月，擊滅蘇軍三十萬。然芬蘭國小，不足以支，乃以卡累利亞讓蘇聯以息兵事。

一九四一年，德師伐蘇聯，芬蘭圖復舊土，遂許德師借道。既復，又思東卡累利亞，卒使列強怒，將移兵芬蘭。乃和於蘇聯，舊土不得復有，並逐德師於國。

自後芬蘭須仰賴於蘇聯，惟國內未盡為蘇聯所掌，又得以親北約。蘇聯既亡，一九九五年芬蘭預歐洲聯盟。

## 行政
芬蘭元首為總統，而國事為總理所主。總理以二百人議會選任，既任，以各部部長及大法官為內閣，執國政。

其二百人議會以選任，四年一任。可修憲法，逆總統令。總理以議會選，故亦可令總理辭內閣。

芬蘭尚大陸法。有刑民事法庭各一，別有行政法庭。法庭所定，雖議會不得違之。

## 地方
芬蘭都南芬蘭省赫爾辛基，分五省一府。省府之下置區，區下置市。

其五省，多芬蘭人居，列如下：西芬蘭省治土庫；南芬蘭省治哈米林納；東芬蘭省治米凱利；奧盧省治奧盧；拉普蘭省治羅凡尼米。

其一府乃奧蘭府，在國之西境，多瑞典人居，故得以自治。治在瑪麗港。

## 民俗
芬蘭受瑞典治數百年，故民俗多從西風。國人多宗基督教信義宗。聖誕老人亦始自芬蘭。國以桑拿浴知名，國人之愛桑拿，至有三人行，必有家置桑拿浴室者。
自西貝流士作《芬蘭頌》，芬蘭樂遂自成一系。及倫洛特製《卡勒瓦拉》，奮發國人。至今國人愛之不息也。
納米比亞

**納米比亞**，居非之南，北接安哥拉，東近波札那，南面南非，西望大西洋。國有土八十二萬方公里。居有百餘萬人。都溫荷克。多鈾、銅、鑽石之屬。信基督教。

## 行政

## 地方

## 民俗
青島市

**青島市**，處山東膠東半島西南，南瀕黃海，西臨濰坊，東接煙臺。方千一百五十九公里，口七百六十一萬又五千六百。轄境內丘陵起伏，西、北較之東、南平坦，沃野千里，土質屬棕褐，田之孳息年熟二度。半島一隅雨熱宜人，而內陸轄區冬夏甚異之。半島因之以成市區，南海康有為嘗寓於此，賦詩贊曰：「紅瓦綠樹，碧海藍天」；遂為今日舊城一景，爾來百餘年矣。德日次第犯中國之時，嘗力行殖民之策以歸教化，興土木，築營壘、府邸、浴場、酒肆、教堂，德意志亦嘗鏤其國徽於巨石之上，鳴治權以昭天下。此處已為今之遺蹟矣。其山岩聳秀，林木蓊鬱。《地方事宜議》云︰「本縣東南濱海，即中國東界，望之了無津涯，惟島嶼羅峙其間。島之可人居者，曰青、曰福、曰管、曰白馬、曰香花、曰田橫、曰顏武。」此所謂青者，即青島也。

## 沿革
舊屬即墨，清末始盛，曰膠澳，別號琴島。光緒二十三年，鉅野暴徒襲殺德意志教士二人，德艦遂佔膠州灣。乞定和約，議漸就緒，曹州教案又起，复求租借膠州灣。二十四年，割屬之。或曰今名始於明代，迄今四百餘年。

## 政區

分七區，曰市南、曰市北、曰李滄、曰嶗山、曰城陽、曰黃島、曰即墨；三市，曰膠州、曰平度、曰萊西。

## 它典
* 青島市政府 

分類:山東省區劃
挪威

**挪威王國**，居斯堪地那維亞之西緣，臨北海，方三十二萬公里，口五百三十萬餘，都奧斯陸。地近北極，地形高亢，積雪終年，惟峽灣中有人居。不宜務農，北海中出嘉魚，故國人多以漁為生。獨京都周圍氣候宜人，蓋其北有山，當北極寒氣，又承墨西哥灣流暖風也。日本稱之**諾威**，略稱**諾**。

## 史
古者維京人所居，有四國，自北而南者，霍拉加蘭、西福爾、阿爾弗海姆、阿格德爾。至八七二年西福爾王金髮哈拉爾建挪威國。此間有國人浮海至設特蘭、法羅、冰島、格陵蘭，王權日張，遂屬挪威。

其後，漢薩同盟攬賈於波羅的海，會挪威王為丹麥王所兼，遂聯瑞典，三國共擁一王，稱卡爾瑪聯盟。此後挪威屬丹麥，法羅等處皆失，一五三四年，挪威為丹麥郡縣。

後三百載，丹麥國衰，丹麥太子克雷斯蒂安·腓特烈一八一四年至挪威，自立為王。尋為瑞典所敗，以瑞典王兼國王。及一九零五年，挪威迎丹麥王子為挪威王哈康七世，方得自立。

一九四零年，第二次世界大戰間，叛臣吉斯林迎德師入境，自為總理，王家西狩美國。一九四五年德國敗，王歸，入北約。嘗議預於歐洲聯盟，惟國人不允，至今未得。

## 行政
古挪威已有公議會。一八一四年自立，初立憲法。一八八四年復建大議會。

大議會以百六十九人，自十九郡選得。首相假王命領國政。王兼國教、三軍之首，亦任十九郡長。

## 地方
挪威分十九郡，外領二地方。郡下置自治市。

其十九郡實得十八，一九七二年卑爾根郡改市，後未有新郡立，而卑爾根仍列同級。

十八郡自南而北者：東福爾郡治薩爾普斯堡；奧斯陸以京師，兼治阿克什胡斯郡，亦自為一郡；海德馬克郡治哈馬爾；奧普蘭郡治利勒哈默爾；布斯克呂郡治德拉門；西福爾郡治滕斯貝格；泰勒馬克郡治希恩；東阿格德爾郡治阿倫達爾；西阿格德爾郡治克里斯蒂安桑；羅加蘭郡治斯塔萬格；霍達蘭郡為卑爾根所治。松恩暨菲尤拉訥郡治萊康厄爾；默勒暨魯姆斯達爾郡治莫爾德；南特倫德拉格郡治特隆赫姆；北特倫德拉格郡治斯泰恩謝爾；諾爾蘭郡治博德；特羅姆斯郡治特羅姆瑟；芬馬克郡治瓦德瑟。

又領二處於北極冰海中：司瓦爾巴特治朗伊爾城；揚馬延則屬諾爾蘭郡。

## 民俗
挪威人多幼而奉基督，年十五而冠，婚事亦詣教堂。見男女同居者，皆指為夫婦。同性相愛者亦不諱。

挪威文分新老二式。國人十有八用老式，惟公文皆備兩種。挪威語近於瑞典語、丹麥語，究其原理，一者三國同源之外，再於挪威外二國所治幾四百載。至今三國之民皆可通話也。
奧地利

**奧地利**，居西歐，北鄰捷克，西接德國，南臨義大利，東近斯洛伐克。國有土八萬三千方公里。居有口八百二十餘萬人。都維也納。重文藝。信天主教。

## 辨名

奧地利，《萬國地理全圖集》記其意譯，曰**東國**。揆奧地利者，德意志語本謂「東方之國」或「東部之疆徼」。其名，肇乎中古，時有奧地利藩侯國。其地，即今奧國東境，時為巴伐利亞之東陲，所以防遏阿瓦爾、馬扎爾諸部者也。

《萬國地理全圖集》又記音譯，曰**歐色特里**國。

日本稱之**墺太利**、**澳地利**，略稱**墺**。

## 史
初，伊利里亞人居於奧地利之土。公元前四世紀，凱爾特人徙入，立諾利孔王國。後羅馬克之，爾後西哥德人、阿瓦爾人、巴伐利亞人、馬札爾人等次第而至，先後得奧地利之地。

至十世紀，馬札爾人為德意志所敗，奧地利乃歸神聖羅馬帝國。後哈布斯堡家族入，嘗分為內奧地利、上奧地利並下奧地利，後復歸一。哈布斯堡氏傳至查理五世，其國極盛，西班牙、尼德蘭、西西里、那不勒斯、神聖羅馬帝國、奧地利等俱為其所治。查理五世既老，分傳其國，哈布斯堡乃分西班牙、奧地利兩支。後兩支相繼絕嗣，各國覬覦其勢，乃至奧地利王位繼承戰爭。

至拿破崙起，神聖羅馬帝國合諸國撃之，屢戰屢敗。一八零四年，拿破崙自稱「法國人之皇」。神聖羅馬帝國皇帝弗朗茨二世乃自稱「奧地利人之帝」以應之，建奧地利帝國。至反法同盟之三，拿破崙敗俄奧聯軍於奧斯特里茨，奧求和，拿破崙乃立萊茵邦聯，自為護國公，亡神聖羅馬帝國。及至法皇征俄敗績，奧地利乃合普魯士等諸國擊法蘭西，破之。弗朗茨見神聖羅馬帝國已廢，乃改立德意志邦聯，奧地利自為領主。

十九世紀，各地革命日起，義大利欲一統其國，奧地利進軍義大利半島擊之。唯普魯士勢日盛，復盟與義大利，敗奧國於普奧戰爭，奧地利不得干德意志之政。至此國勢日衰。其國中匈牙利人不喜其治，奧皇弗朗茨•約瑟夫一世不得已，乃改二元君主制，是為奧匈帝國。時普魯士敗奧、法諸國，一統德意志邦聯，立德意志帝國。德人恐法人復仇，遂與奧匈帝國、俄羅斯為盟，是為三帝同盟。然俄奧兩國於巴爾幹之地各懷鬼胎，各不相讓，三帝同盟遂廢。德奧兩國乃自立德奧同盟以抗俄。

一九一四年六月二十八日，奧國太子斐迪南大公為塞爾維亞族人所刺於薩拉熱窩。奧塞兩國素有仇讎，奧國以此發最後通牒於塞國，塞國以最後通牒犯其主權而絕之。七月二十八日，奧國宣戰於塞國。俄、塞國民同為斯拉夫之族，俄國遂動全國之力以助塞。德國以德奧同盟之約，遂亦宣戰俄國於東；復攻比利時，戰英、法於西，是為第一次世界大戰。德、奧敗，奧匈帝國遂亡，匈牙利、捷克斯洛伐克、南斯拉夫、波蘭等諸國俱自立，奧地利淪為小國之數。

至第二次世界大戰前，德國納粹黨欲立大德意志，遂併奧地利。德國既敗，奧地利為同盟國所佔。至一九五五年，立奧地利國家條約，得以自立，國號奧地利共和國，為永久中立國，與世無爭。一九九五年，入歐盟。

## 行政
奧地利行聯邦制，以共和國下轄聯邦州。以雙首長制、議會民主制為政制；總統為國之元首，任總理並理政事；聯邦院、國民院並為議會。會內有黨社會民主黨、人民黨、自由黨、綠黨等。

## 地方
九聯邦州並合而成奧地利，九州曰布爾根蘭、克恩頓、上奧地利、下奧地利、薩爾茨堡、施蒂利亞、蒂羅爾、福拉爾貝格、維也納。州下設區，區下設城、鎮。

## 民俗
奧地利人多信羅馬天主教，故其節日多與此相干。以十月二十六日為國慶之日。其國人多為奧地利裔，與德意志人同族。以德語為國之語。

其國重文藝，尤以音樂為最。樂師演奏作曲名家，生於奧地利者甚多。如海頓、莫札特、舒伯特等俱舉世聞名。貝多芬嘗赴維也納學藝。維也納遂號「音樂之都」。德意志第三帝國元首希特勒亦生於奧地利。又，奧地利多有畫家、詩人、哲學家、物理學家等，人才輩出。

運動之中，國人最好足球，立奧地利足球超級聯賽，各隊逐鹿以奪冠。

## 註


## 據
瑞士

**瑞士聯邦**，日譯**瑞西**，略稱**瑞**，在西歐，山多而不及海。方四萬一千二百八十五公里，口八百四十萬有奇。凡廿六州，都伯恩。要鎮有二，曰日內瓦、曰蘇黎世。國尚自由，歡迎移民，商賈輻輳，文教休明。

一二九一年八月一日立國。時四方彊國林立，若德意志、法蘭西、義大利、奧地利。自法皇拿破崙遜位，無有兵革，國土安寧。萬國組織，如紅十字會、世界貿易組織等，多部於此。

其國族裔繁多，故官話有四，德意志、法蘭西、義大利、羅曼什之言是也。
瑞典

**瑞典王國**，處斯堪地那維亞之東，波羅的海之畔。方四十五萬公里，口九百萬餘，為北歐五國至大者。山岳綿延，森林廣布，多出銅、鐵、木。一八一四年後，無有兵事，亦不相盟，始終中立。及至一九九五年，棄中立，參與歐盟。二〇二四年，參與北約。國內殷足，利於教民。
## 史
古來維京人所居，以獸皮、琥珀為業，販於古羅馬。初立國，各地自有法令，而共奉一王。至十一世紀，王權日張，乃以一法。一一五七年，瑞典定芬蘭，復拓邊於東南。

時漢薩同盟霸於波羅的海，瑞典乃與挪威，共擁丹麥王為王，稱卡爾瑪聯盟，以抗漢薩。然丹麥藉聯盟之力，南擴於德意志，又預瑞典政，且聯盟外戰繁多，瑞典人不悅，紛起而求自立。一五二〇年，丹麥王克里斯蒂安二世平叛，本令大赦，十一月復令殺降，史稱斯德哥爾摩慘案。自後二國相仇數百年。

一五二三年六月六日古斯塔夫·瓦薩選為瑞典王，卡爾瑪聯盟亡。瑞典本奉天主教，王以瑞典主教特羅勒私通丹麥，逐之，並告教皇克萊孟七世以馬格努斯為主教。教皇怒，命復特羅勒。時信義宗瑞典文耶經付梓，王大悅，改奉新教，以絕教皇干政之道。一五九三年，瑞典以信義宗基督教為國教。

其後連敗俄羅斯、波蘭、丹麥。數傳至古斯塔夫二世，已為一方之雄，王親征於三十年戰爭，世稱北方雄獅，稱霸北歐。

大北方戰爭間，俄羅斯、波蘭、丹麥三國圍攻瑞典，瑞典不能支。此後國勢日衰。往者瑞典領有利沃尼亞、波美拉尼亞等處，皆為三國所取。此前所拓殖美洲等處，輒讓外國。一八〇九年，芬蘭為俄羅斯所奪。

拿破崙敗後，瑞典以基爾條約，自丹麥得挪威。挪威人乘時立國，瑞典乃出兵降之。一九〇五年，挪威自立。世界大戰間，瑞典皆不預，故國內安定，唯販木鐵予德國為人所病。
## 行政
瑞典行君主立憲，其王無實權焉，僅行諸禮儀之事。
## 地方
瑞典有省（län）二十二及（kommun）市二百九十。省長王擇之焉，省議會則民選焉。瑞典之省弗轄市也。

## 民俗

Stockholm-272-2005-gje.jpg|Stockholm
Stockholm-282-Riddarholmen-2005-gje.jpg|Stockholm
Stockholm-306-Stortorget-2005-gje.jpg|Stockholm
Drottningholm-224-Park-2005-gje.jpg|Drottningholm
Kalmar-04-Schloss-1975-gje.jpg|Kalmar
Lund-02-Kathedrale-1975-gje.jpg|Lund
Malmoe-06-Kirche-1975-gje.jpg|Malmö
Uppsala-06-Dom-1975-gje.jpg|Uppsala
科威特

**科威特**，居西亞，北接伊拉克，西有沙烏地阿拉伯，東臨波斯灣。國有土一點八萬平方公里。居有口兩百五十餘萬人。都科威特市。以石油致富。信伊斯蘭教。

## 行政

## 地方

## 民俗
黃巖區

**黃巖**，屬浙江省台州市。所轄地形狹長，西高東低。境內河網密布，白練縱橫，誠然江南水鄉之貌也。其東亦有長潭一地，鑿而築壩，以溉溫嶺、黃巖、椒江、路橋諸地，富百畝農田，利潤黔首。

## 沿革
漢回浦縣地。隋為臨海縣地。唐上元二年析置永寧縣，屬台州，天授元年改黃巖，以境內黃巖山而名。五代及趙宋因之。明清皆屬台州府。

## 它典
* 黃巖區政府
鹽屋

**鹽屋**者，木屋也，見於北美。多在新英格蘭。分有前後二部，前者兩層，後者一層，俱斜頂，中囪。類乎盛鹽之盒，因以為名。大英殖民之初，安妮女王在位，立有法令，凡疊榭層楹者，課重稅。時徙美洲者，貧者居多，難堪此負，乃築此式，圖以避稅。內設横樑，微置釘合。牆置護板，合橡木數十塊而成，皆楔狀。今所存者，多三百年有奇。
自斷

**自斷**者，言動物自斷其肢以求生也。蓋物競天擇，適者生存，強大者往往橫行天下，弱小者為求自保，各出奇謀，本亦常理。若壁虎、石龍子、蜥蜴之屬，每遇強敵，尾為所擒，即縮壓肌肉，斷尾之椎骨，由是得脱。而括約肌亦縮焉，以收動脈，務少失血。所脱之尾，猶自蠕動，以欺敵焉，遂不己逐。而所去之部，復生與否，視乎其種，不一而足。然蜜蜂之脱螫針，有異乎此，蓋針去之時，內臟亦隨，遂亟亡矣；而黃蜂則不然，蓋其針無鉤，螫人之時，莫之去也。
埃及

**阿拉伯埃及共和國**，略稱**埃及**，處北非之域，跨西奈之地。北瀕地中海，東接巴勒斯坦之境，東臨紅海，南連蘇丹之野，西鄰利比亞之疆。阿喀巴灣橫亙東北，與約旦、沙特遙遙相望。都城開羅，雄踞天下；亞歷山大港次之，為海上要衝。

上古有法老之政，起於尼羅河畔。初分上下二邦，美尼斯氏統之，立國肇基，傳世三千。建萬世金字之臺，塑獅身人面之像，創巧妙象形之文，立崇嚴祭祀之典，開化文明之始。法老之位，世襲相承，權傾天下。興建鴻圖，築宮廣室，營建陵寢，工浩費鉅，古今無儔。象形之文，精緻繁奧，諸邦莫及。祭祀之儀，昭穆有序，上下遵之。

歷經波斯、希臘、羅馬之世，文物益彰。托勒密氏時，亞歷山大港為學府之都，藏典策萬卷，鴻儒輩出。及至阿拉伯人臨境，舉國從伊斯蘭之教。國人漸染其風，文字語言悉易。

奧斯曼土耳其既有其土，復為英人所轄。黎民不堪其苦，屢興義師。至二十世紀之半，奈瑟將軍起義，革王朝之制，立共和之政，變法圖強。奈瑟既踐大位，更張舊制，布新政，除弊害。築亞斯旺之隄，溉田萬頃，黎民賴之。

土地廣袤，連亙百萬里，然荒漠居其九。惟尼羅河谷膏腴可耕，民庶聚焉。河水歲漲，沃土遍野，五穀豐熟。開鑿蘇伊士運河，四海商舶通行，歲入巨萬。河道之利，天下艷羨，賈旅雲集。

物產以棉、麥為上。棉花冠於天下，利及四方。地下蘊藏油氣，為國之寶。濱海漁業興盛，魚產豐饒。古蹟名勝遍地，歲有遊人逾萬，金字塔、獅身人面像尤為勝觀。

國人悉通阿拉伯之語，崇伊斯蘭之教。然科普特教徒猶存，守古制，循古禮。文教兼容，融東西之長。音律、戲文、文章冠絕阿拉伯諸邦，四方取法。開羅為文教之邑，學宮林立，俊彥雲集。

當今埃及，利害相生。地處要衝，扼蘇伊士河道，為海上商路所必經。古蹟名勝林立，遊人如織。農事興隆，賴尼羅河水，歲有豐收。地下蘊藏富饒，油氣充牣，足供國用。

然民多地少，生計維艱。沙漠廣闊，可耕之地不逾十一。水源不足，旱象時見。朝綱屢易，民心未定。貧富懸殊，下民困頓，生計維艱。

是以埃及者，古今文明所萃也。上承法老之緒，下啟阿拉伯之風，雄踞北非，譽滿四海。然政亂民困，國勢未張，良可歎也。

分類:埃及史
迦納

**迦納**，非洲西之邦也。北接布吉納法索，東臨多哥，西有象牙海岸，南濱大西洋。國有土二十又四萬平方公里。居有口兩千三百萬人。都阿克拉。產鑽石、金、錳之屬，植可可。

## 歷史

加納為西非古國。公元一九五六年自英國獨立。

## 行政

## 地方

## 民俗
南非

**南非**，居非之南，北接波札那、納米比亞、辛巴威，東臨莫三比克，為大西洋、印度洋所覆。國有土一百二十二餘萬。居有口四千四百萬。都普利托利亞。產鈾、鐵、鑽石、煤、金、鉻、錳、錫、磷酸鹽之屬。信基督教。

## 行政

## 地方

## 民俗
阿爾及利亞

**阿爾及利亞**，居北非，北眺地中海，西接摩洛哥，東近利比亞，南面尼日、馬利。國有土兩百三十八餘萬方公里。居有口三千三百餘萬人。都阿爾及爾。產石油、磷酸鹽、鐵之屬。奉伊斯蘭教 。
加蓬

**加彭**，居非之中，西眺大西洋，北接喀麥隆、聖多美普林西比，東臨剛果。國有土二十六萬餘萬方公里。居有口二百三十餘萬人。都自由市。富產鈾、石油、錳之屬。
伊朗

**伊朗**，居西亞，南挾波斯灣，北眺裏海接土庫曼，西鄰伊拉克，東近巴基斯坦、阿富汗。古**波斯**國、**安息**國也。國有土一百六十五萬方公里，都德黑蘭，口六千五百餘萬人，多奉回教什叶派。一九七八年伊斯蘭革命，次年立伊斯蘭共和國，驅國王、反西方、行教法，絕女色、禁酒及豕。其人擅牧羊。其地富石油、天然氣。

## 地方
都德黑蘭，舉國有行省三十一、縣三百二十四、郡八百六十五、縣九百八十二、鄉兩千三百七十八。
行省茲列如下：

## 史
埃蘭，波斯濫觴也，在今伊朗西南。西元前三二〇〇年，建國於底格里斯河東。與達羅毗荼人相交，習爭戰，前六三九年亡於亞述。

米底，建國於波斯中部。前二千年，中亞雅利安族一支，南遷至伊朗高原，融於土著，遂成伊朗族。前七世紀中，米底敗四圍諸部，遂王伊朗。

## 據
土耳其

**土耳其**，居西亞，謂為跨歐亞之國，北挾黑海，東鄰高加索山三小國，南面地中海，西近保加利亞。國疆於安納托利亞、東色雷斯，凡七十八萬方公里。居有口七千一百餘萬人。都安卡拉。牧羊，以安哥拉羊為著，植橄欖，栽菸草。奉回教。

「安納托利亞」者，源出於希臘語，言東方是也。名「小亞細亞」者，昔腓尼基人呼愛琴海以東曰「亞蘇」，至希臘語為「亞細亞」，後為大秦國所據，亦襲其名為省，後世因號其洲曰「亞細亞洲」，又名其地曰「小亞細亞」以別之。

* 總統: 埃爾多安
* 副總統: 奧泰

## 國史
今土耳其之祖，漢曰突厥者也。古居內亞，世移事易遂遷以西。曾有帝國曰大食，今之阿拉伯者也。帝承統於穆聖先知，故曰哈里發。大食東征波斯，復進內亞河中之地，降突厥諸部而挾之西返以為奴兵，曰馬木留克者也。後大食滅，波斯、突厥諸人相爭。有突厥人所立之國興，曰賽爾柱。後擊拂林之兵於安納托利亞東之曼齊克特，遂居其地。爾後賽爾柱亡，突厥諸侯擁兵林立，據地以稱主。鄰拜占庭之都君士坦丁堡之地有一突厥之酋曰奧斯曼，亦有依英吉利語譯曰鄂圖曼者，西征而東討，漸統小亞細亞與色雷斯諸國。至帝名曰穆罕默德二世者，攻滅君士坦丁堡，遂稱回教諸國之大統，獨霸一方。

夫奧斯曼帝國，傳世八百年。國至盛時，曾北轄黑海之北克里米亞及巴爾幹諸國；西納中歐匈牙利及今北非有國曰圖尼西亞者；南統埃及、阿喇伯半島及回教二聖城曰天方、默德那者；東兼波斯西部諸城。都於故君士坦丁堡地，易名「伊斯坦堡」，疑希臘語謬譯也。中國有載於文者，《明實錄》曰魯迷，又有約鴻噶爾，清末言及則稱土耳其，見《瀛寰志略》。

## 行政

## 地方

## 民俗
伊拉克

**伊拉克**，居西亞，北接土耳其，西鄰敘利亞，東近波斯，南面沙烏地阿拉伯。故美索不達米亞所在。國有土四十四萬餘方公里。居有口兩千七百五十萬人。都巴格達。產石油，興綠洲農業，植棉。信回教。

## 行政

## 地方

## 民俗
沙特阿拉伯

**沙特阿拉伯**，或譯**沙烏地阿拉伯**，地在阿拉伯半島，方二百四十萬公里，口三千七十七萬餘，都利雅德。富石油居天下首，綠州出小麥棗椰。

## 史
回教源兹。一七四四年，迪里耶之穆罕默德·本·沙特贊瓦哈比派，偕瓦哈比立國於內志，號伊瑪目。自此沙特氏號令於內志，享國七十五年。為鄂圖曼帝國所滅，伊瑪目阿卜杜拉見擄，斬於君士坦丁堡。一八一九年，伊瑪目阿卜杜拉·阿齊茲從子圖爾基復國於內志。

一八九一年，哈伊勒拉什德氏篡立。一九〇二年，沙特氏遺族阿卜杜拉·阿齊茲潛返國中。一九二二年復定內志，號埃米爾。併哈薩、亞薩爾，滅漢志王國，取聖城。一九二七年稱王。一九三二年，以內志、漢志、亞薩爾等處，建國，號沙特阿拉伯。

一九三八年，其國探得石油，以售外國，獲利至今。

## 行政
王號兩聖地監護者，乃穆斯林之首也。王兼大維奇爾，總統國事。法以古蘭經為憲，沙里亞法為用，刑具笞、肉，為聯合國所非。國中不立政黨。二〇〇五年始行選舉，女子不得預，每受外人非議不公，國人皆指，此為俗也，外人勿干，以抗。

王決事，須稟烏理瑪及宗室，行事悉遵古蘭經及聖法。王權雖重，猶有所約。王崩，烏理瑪及宗室選新王，內爭無寧日。

國有甲兵十萬。無守戰，則從民所願而募集。有事，徵國人五年，常役二年，殊役三年。

## 地方
國分十三省，都利雅得省利雅得。

利雅得省治利雅得；麥加省治麥加；麥地那省治麥地那；巴哈省治巴哈；北疆省治阿爾阿爾；焦夫省治焦夫；蓋西姆省治布賴代；哈伊勒省治哈伊勒；亞西爾省治艾卜哈；東境省治達曼；泰布克省治泰布克；奈季蘭省治奈季蘭；吉贊省治吉贊。

## 民俗

國人多奉伊斯蘭教，國宗瓦哈比派。奉聖法，男子可四娶而女子不可，禁酒及豕。伊斯蘭聖地在國境，常迎普世穆斯林朝聖。國內多沙漠，男女皆覆面而行。
阿富汗

**阿富汗**，居西亞。西近伊朗。北接塔吉克斯坦、烏孜別克斯坦、土庫曼斯坦。東南接巴基斯坦。方六十五萬餘公里。口三千兩百萬。都喀布爾。多山，牧駱駝。信回教。

## 行政

## 地方

## 民俗
新西蘭

**新西蘭**，又曰**紐西蘭**，居大洋洲，西眺澳洲，周濱太平洋，南北二島合國也，北島多火山，南島富冰河。國有土近二十七萬平方公里。居有口四百餘萬人。都威靈頓。礦產石油、銅、鐵等。信基督教。

歐裔居民位居首眾，乃六成有餘。華裔居民有十四萬之夥，尚有三萬餘法蘭人士。

## 辨名
清末，又譯**紐西崙**。今中原及東島謂新西蘭，中原以外之華人咸謂紐西蘭。

西元一九八零年代，新駐日大使公募漢字名，得**乳**字，遂云乳國。日語乳字音同新之英文，而新國素以乳業聞，故名。及至二十一稘，改云「NZ」。

## 行政
採三權分立制，尊英王為正朔。

## 地方
全國分十七州。

都惠靈頓，首等都市奧克蘭。

## 史
在南太平洋之中。其先民曰毛利，出於玻里尼西亞諸島。公元千年前後，有浮海至者，見雲氣綿延，遂號其地曰「奧特亞羅瓦」，譯言「長白雲之鄉」也。

一六四二年，荷蘭舟師塔斯曼始抵其境，測知爲島，然未駐留。自是歐人蹤跡漸至。

一八四〇年，英吉利人踵至，與各部土酋盟於懷唐伊。遂納爲屬地，英廷設總督撫之。

一九〇七年，英廷詔許自治，稱自治領。及大戰再起，島人皆隨英師遠征，喋血歐非，勳勞甚著。

四七年，據《西敏憲典》自立建國，列英聯邦之會。然國體猶尊英王爲共主，奉其正朔，至今未改。

## 民俗
新西蘭先民，鑿齒文身，近於南島。後英國人渡航，呼居民曰「毛利」。新西蘭有平曠之地，而毛利人居其東部。其時幾為英人所據。東毛利與英人雜居，幾盡。

## 引據
伊洛瓦底省

**伊洛瓦底省**，居伊洛瓦底江之入海處，属国缅甸。口六百萬餘。治勃生，下分五縣，大城有三，曰興實達、曰堅景、曰毛淡棉遵。東鄰仰光省，西濱孟加拉灣，南望安達曼海，海中石油出焉。沃土千里，民多務農，美稻出焉。江湖羅布，伊洛瓦底江穿省而過，阿拉干山北其境，景美如畫。二零零八年五月遭風災，旦夕間亡者逾萬。
巴西

**巴西聯邦共和國**，明稱伯西兒，今稱**巴西**，居南美洲，東臨大西洋。方八百五十一萬公里，洲內至大者也，口兩億。都巴西利亞。

## 史

## 行政

## 地方
## 民俗
哥倫比亞

**哥倫比亞**，居南美洲，北眺加勒比海，西望太平洋，西北接巴拿馬，東臨委內瑞拉，南面厄瓜多、祕魯。國有土一百一十四萬方公里。居有口四千四百餘萬人。都波哥大。富天然氣、石油、銀、煤、鐵。信天主教。

## 行政

## 地方

## 民俗
祕魯

**秘魯**，明稱**孛露**，居南美洲，西望太平洋，東接巴西，北臨厄瓜多、哥倫比亞，南面智利。國有土一百二十八餘萬方公里。居有口三千二百八十六萬餘。都利馬。產金、銀、銅、鉛、煤、石油、鋅。信天主教。

## 行政

秘魯全國，分為二十五州及利馬省，各區政由選舉生，其地方官、議會，每屆秩各為四年。利馬省則由市議會治。

## 地方
秘魯幅員千二十八萬五千二百十六平方千米，參二於墨西哥。其國北鄰厄瓜多爾與哥倫比亞，東與巴西、玻利維亞接，南接智利，西瀕太平洋。

安第斯山貫其南北，分秘魯為三區：右為中區，狹平原也，其地非時令河所經者，咸屬乾旱。高原區，即安第斯山區，阿尔蒂普拉诺高原、瓦斯卡蘭山在焉。瓦斯卡蘭山，國之絕峰，高六千七百六十八米。第三區，林區也，秘魯國土，十之六屬焉；廣隰也，屬亞馬遜雨林，在安第斯山東。

## 史
秘魯自公元前萬一千年，始有人跡。其文明之始也，公元前三千年至八百年海澨之小北史前文明也，繼以查文、帕拉卡斯、納斯卡、瓦里、奇穆、莫切諸文明。至公元十五世紀，印加人立印加帝國，祚百年。美洲先哥倫布世之國，印加至大。印第安之群也，以農為基，用灌溉、梯田之法；美洲駝之畜，魚之漁，亦甚倚重。無市、貨之名，所系賴社群互惠及再分機制等。
智利

**智利**，居南美洲，西眺太平洋，東臨阿根廷及玻利維亞，北接祕魯，南望南極洲。國有土七十五萬餘平方公里。口千六百餘萬。都聖地牙哥。富銅、鐵、煤。信天主教，言西班牙語。

## 行政
是國之制，曰共和國，國之元首，稱總統，為民所舉，任之四年，不可連任。國之政體，三權分立，曰總統、曰國會、曰最高法院，總統與最高法院皆在聖地亞哥，而國會議於瓦爾帕萊索。

總統統率陸海空軍，軍力之強，冠絕拉美。昔有總統曰皮諾切特者。

## 地方

智利居安第斯山脈與太平洋間，南北廣四千三百餘公里，然東西寬僅二百公里，視之甚窄，故號絲帶國。

概以三域析之：

* 北域多山，諸峰高六公里者甚多。阿塔卡馬漠居安第斯山脈兩脊間，極乾，多終年不雨。嘗採硝酸礦，今則多銅礦。此域城郭大者若安托法加斯塔（居廿一萬九千口）及伊基克。

* 中域氣候類地中海。此域土甚沃，口亦甚眾。國都聖地牙哥（居約五百萬口）居其中。別城以瓦爾帕萊索（港，居廿八萬口）及康塞普西翁（工農業以此城為中，居卅五萬口）為重。

* 南域人寡，然雨甚。多島嶼，其大者名火地島，智利與阿根廷分而治之。合恩角居火地島南一小島上，智利極南端，亦南美洲極南端也。

由西而東，先者乃一狹海岸，山脈次之，寬廣高原再次之。此高原土甚沃，可耕可牧。智利國與阿根廷及玻利維亞以安第斯山脈之東脊為界。

太平洋之胡安費爾南德斯諸島復活節島亦隸智利。

年均雨量北域之安托法加斯塔為十二又十分之七公釐，聖地牙哥為三百七十五公釐，南域之火地島為五千八百公釐。

其國政區十六，今具其名如下：
*塔拉帕卡第一
*安托法加斯塔第二
*阿塔卡馬第三
*科金博第四
*瓦爾帕萊索第五
*救主歐希金斯將軍第六
*馬烏萊第七
*比奧比奧第八
*阿勞卡尼亞第九
*拉各斯第十
*伊瓦涅思將軍之艾森第十一
*麥哲倫與智利南極第十二
*聖地亞哥第十三
*里歐斯第十四
*阿里卡與帕里納科塔第十五
*紐布勒第十六

## 民俗
國民能歌善舞，而尤愛魁卡舞，謂之「國舞」。
委內瑞拉

**委內瑞拉**，居南美洲，北接加勒比海，西臨哥倫比亞，東有蓋亞那，南面巴西。國有土九十一萬平方公里。居有口兩千六百萬人，蓋信天主教。都卡拉卡斯。儲有油、氣、鋁、硫、鐵、金，產甚豐。代理總統德爾茜·羅德里格斯，行“二十一世紀社會主義”。
## 行政
## 地方
## 民俗
## 引據
阿根廷

**阿根廷**，在南美洲，北接玻利維亞，西臨智利，南濱大西洋。方兩百七十七餘萬平方公里、口四千餘萬人。都布宜諾艾利斯。產石油、天然氣、硫黃、鉛、銅、鋅之屬。奉天主教。

蓋其國名，意為白銀，以西班牙人初至，睹土著穿銀為飾，遂名。

昔有總統胡安·庇隆，甚賢能。

## 行政

## 地方

## 民俗
玻利維亞

**玻利維亞**，稱**多民族玻利維亞國**。居南美洲，北接巴西，西鄰秘魯，南面智利、阿根廷、巴拉圭。國有土一百一十萬方公里。居有口九百一十餘萬人。都拉巴斯。產石油、硫黃之屬。信天主教。

## 行政

## 地方

## 民俗
汽水

**汽水**者，飲也。或曰**軟性飲料**、**氣泡飲料**、**碳酸飲料**。多沫，味甘。冷而後飲，風味尤佳，利於消暑。產者眾，若芬達、雪碧、七喜。
靉靆

**靉靆**者，今謂**眼鏡**，助視之物也，用於目前。鏡或玻璃、或塑膠；框則或金屬、或塑膠、或玳瑁殼。蓋十三世紀季，義大利人所創。

古者，夾於鼻梁。當世，多設雙架，繫乎兩耳，並架鼻樑以為輔。

今之用，以助視者居多，近視者常用凹透鏡，老花、遠視則凸透鏡。又有為避烈日炫目而加色彩者，名為太陽鏡、墨鏡，然亦可使之掩人面目。

## 據
腹

**腹**，胸下之體腔也，以膈肌隔之，胃腸肝腎膀胱，此五官並收於腹內，腹內之腔，尤車之油江，凡有食者，進而處之，消融者，胃之功也；吸收者，腸之功也；營養殆盡之殘羹，以腸腎膀胱排外。此外，腹有九區：上腹，中腹(臍部)，下腹，此三者位中；右上腹（右季肋部），右側腹（右腰），右下腹（右腹股溝），此三者右偏，左側反之如是。

## 兼查
*切腹
陛下

**陛**，陞高階也，從𨸏，坒聲。**陛下**者，陛階也，所由陞堂也。天子必有近臣，執兵陳於陛側，以戒不虞。謂之陛下者，羣臣與天子言，不敢指斥天子，故呼在陛下者而告之，因卑達尊之意也。
秦嘉

**秦嘉**，字**士會**，漢隴西人也。為郡生掾，其妻徐淑，寢疾還家，不獲面別，贈詩云：「人生譬朝露，居世多屯蹇，憂艱常早至，歡會常苦晚。念當奉時役，去爾日遙遠。遣車迎子還，空往復空返。省書情悽愴，臨食不能飯。獨坐空房中，誰與相勸勉？長夜不能眠，伏枕獨輾轉，憂來如尋環，匪席不可卷。」

嘉報以詩云：「帝靈無私親，為善荷天祿。傷我與爾身，少小惟煢獨。既得結大義，歡樂苦不足。念當遠離別，思念敘疑曲。河廣無舟梁，道遠隔丘陸，臨路懷惆悵，中駕正躑躅，浮雲起高山，悲風激深谷，良馬不回鞍，輕車不轉轂。針藥可屢進，愁思難為數，貞士篤終始，恩義不可屬。肅肅僕夫征，鏘鏘揚和鈴，清晨當引邁，束帶待雞鳴。顧看空室中，髣彿想姿形，一別懷萬恨，起坐為不寧。何用敘我心？遣思致疑誠，寶釵可耀首，明鏡可覽形，芳香去垢穢，素琴有清聲，詩人感木瓜，乃欲答瑤瓊，愧彼持贈厚，轗此往物輕，雖知未足報，良用敘我情。」

## 據
*宋姚寬《西溪叢語》
火影忍者

**火影忍者**，亦稱狐忍。日本漫畫也，岸本齊史著，今亦有續作疾風傳、博人傳耳。付梓於集英社、正文社。要角有四，曰漩渦鳴人（漩渦亦作渦卷，鳴人亦作鳴門、鳴戶）、曰春野櫻、曰宇智波佐助（宇智波亦作團扇）、曰旗木卡卡西（卡卡西亦作案山子）。主角爲漩渦鳴人也。今漫畫已完，共七百回。是亦翻作動畫。

## 演義

#### 漫畫前二百三十五回
漩渦鳴人者，木葉村忍者也，為其世之四代火影之子。昔日一怪異之物曰“九尾”（亦稱狐妖）橫行於世，四下腥風。為全蒼生，四代火影竭其畢力降之。為不使出，封其於其子漩渦鳴人之腹中，以“八卦五行印”存“九尾”之余力。至此，世間暫告太平。然因鳴人九尾之身，村人眾懼之，不與之往來，唯其師海野伊魯卡護之。鳴人忍校結業，與同年宇智波佐助、春野櫻師上忍旗木卡卡西，四人為一小隊同行。

#### 疾風傳
鳴人師從自來也，學成，歸木葉村。

## 要角

#### 漩渦鳴人
聲：竹內順子

#### 宇智波佐助
聲：杉山紀彰

#### 春野櫻
聲：中村千繪

#### 旗木卡卡西
聲：井上和彥

分類:平成漫畫
分類:平成動畫
莽原氣候

**莽原氣候**，終日盛炎，林疏草茂，夏雨冬乾，冬時萬物凋萎，塵飛水竭，迨雨季，水豐草盛，年降雨七百五十釐米之上，富獅、豹、斑馬、長頸鹿，行放牧，佈於巴西、澳洲、非洲。

究其緣本，茲蓋有二：其一，緯低日高，太陽其耀，故終日炎炎。其二，交掌於副高（或信風）、赤道低壓帶，副高或信風臨，則氣沈，濕瘴之氣亦不得脫，赤道低壓帶臨，則氣舞，遂使霖瀝泫泫不止。
乾燥氣候

**乾燥氣候**，可分為草原氣候區、沙漠氣候區，別以年降雨量，微五百毫米即乾燥氣候，逾者為季風氣候區。草原，年降雨五百至二百五十釐米，夏雨冬乾，可牧牛、羊，佈於阿根廷、墨西哥、亞洲內陸。沙漠，年降雨二百五十釐米之下，全年少雨，可植棗椰，牧駱駝，佈於西亞、北非、澳洲。
文徵明

**文徵明**，明蘇州長洲人，初名**璧**，以字行，更字**徵仲**，別號**衡山**，成化六年生。父林，溫州知府。叔父森，右僉都御史。林卒，吏民醵千金為賻。徵明年十六，悉卻之。吏民修故卻金亭，以配前守何文淵，而記其事。

徵明幼不慧，稍長，穎異挺發。學文於吳寬，學書於李應禎，學畫於沈周，皆父友也。又與祝允明、唐寅、徐禎卿輩相切劘，名日益著。其為人和而介。巡撫俞諫欲遺之金，指所衣藍衫，謂曰：「敝至此邪？」徵明佯不喻，曰：「遭雨敝耳。」諫竟不敢言遺金事。

寧王宸濠慕其名，貽書幣聘之，辭病不赴。正德末，巡撫李充嗣薦之，會徵明亦以歲貢生詣吏部試，奏授翰林院待詔。世宗立，預修《武宗實錄》，侍經筵，歲時頒賜，與諸詞臣齒。而是時專尚科目，徵明意不自得，連歲乞歸。

先是，林知溫州，識張璁諸生中。璁既得勢，諷徵明附之，辭不就。楊一清召入輔政，徵明見獨後。一清亟謂曰：「子不知乃翁與我友邪？」徵明正色曰：「先君棄不肖三十餘年，茍以一字及者，弗敢忘，實不知相公與先君友也。」一清有慚色，尋與璁謀，欲徙徵明官。徵明乞歸益力，乃獲致仕。

四方乞詩文書畫者，接踵於道，而富貴人不易得片楮，尤不肯與王府及中人，曰：「此法所禁也。」周、徽諸王以寶玩為贈，不啟封而還之。外國使者道吳門，望裏肅拜，以不獲見為恨。文筆遍天下，門下士贗作者頗多，徵明亦不禁。嘉靖三十八年卒，年九十矣。長子彭，字壽承，國子博士。次子嘉，字休承，和州學正。並能詩，工書畫篆刻，世其家。彭孫震孟，自有傳。

吳中自吳寬、王鏊以文章領袖館閣，一時名士沈周、祝允明輩與並馳騁，文風極盛。徵明及蔡羽、黃省曾、袁袠、皇甫沖兄弟稍後出。而徵明主風雅數十年，與之遊者王寵、陸師道、陳道復、王谷祥、彭年、周天球、錢谷之屬，亦皆以詞翰名於世。
## 據
*《明史》文徵明傳
琉球國

**琉球國**在東海之上，據山而立國。居海道要衝處，商賈輻輳，號「萬國津梁」。
## 史
初，琉球不通中國。《中山世譜》云：天地開闢之初，東海不足居處。時有一男一女，生於大荒際，男名志仁禮久，女名阿摩彌姑，運土石，築琉球山川。山川既成，天帝之子下界，生三男二女：長男為天孫氏，國君始也；二男為按司始；三男為百姓始；長女為君君之始；次女爲祝祝之始。

天孫氏之裔為王，既而交讓，相傳凡二十五紀，歷萬七千八百有二年，為奸臣利勇所篡。天孫既亡，浦添按司舜天以兵平之，代王琉球。傳三世，英祖受禪。時值元季，元世祖遣官招諭之，不能達；元成宗遣兵來攻，亦不能克。明洪武初，英祖裔孫政微德衰，按司蜂起稱雄，國分為三：曰山北、曰中山、曰山南。五年，明太祖遣使告其國。中山王察度遣弟泰期朝貢，琉球始通中國。十六年，山北王怕尼芝、山南王承察度亦遣使朝貢。時三王爭雄，互相攻伐，民不聊生。太祖乃命內史監丞梁民賜之勅，令罷兵息民，三王並奉命。

時中山王武寧，言足飾非，辯足拒諫，奢侈宴遊，荒於酒色；諫者罪之，諛者悅之。壞覆先君之典刑，國人敢怨而不敢言。南山佐敷太守尚巴志甚得民心，遂北伐中山奪其國，立父思紹為王。巴志有治世安民之能，能輔翼父王，發政施仁；有功者賞，有罪者罰。臣民皆悅，中山益強。乃北伐攀安知，南平他魯每。宣德四年，尚巴志一統三國，都首里，更號「琉球」，遂開尚氏之基。巴志薨，子忠立。其後兄弟叔姪爭位，篡弒頻仍。景泰四年，泰久立，琉球始安。是時，琉球商賈輻輳，大致昇平。王命輔臣鑄萬國津梁巨鐘，懸於臨海寺，以誌其功績。泰久薨，子德立。尚德好大喜功，殘害益甚。群臣不堪其虐，弒尚德而立其臣圓。

萬曆間，日本國關白欲伐朝鮮，遣使往招琉球，不從。三十七年，日本薩州遣勁兵三千入境，先破今歸仁，俘守將向克祉及大臣馬良弼等；後至那霸，敗鄭迵、毛繼祖之師，國中震恐。三月初二破首里，殘破其都，大肆焚掠，擄其王。旋釋歸。日人遣兵守其國，以監其內政。自是，琉球兼附日本薩州。

同治十年、明治四年，日本廢藩置縣，詔琉球國改琉球藩。明治十二年，詔廢琉球藩，改沖繩縣。琉球王泰遣使赴清，盡訴其事。清亦交涉於日本，日本不報。其後光緒二十年，清為日本所敗，琉球遂為日人所據。

明清之世，琉球數遣使朝貢於中華，朝廷雖厭其煩，不能卻也。故《明史》嘉之曰「虔事天朝，為外藩最」云云。

## 制度
琉球之王號曰琉球國中山王，尊稱曰御主加那志前。王妃曰按司加那志。其王族皆稱按司。蓋按司者，球語主之意也。其國總揆曰攝政，掌司儀之事。國之政事分委於職官。其最尊者曰三法司，率王之母舅、妻父任之。其次有察度官，以司刑名；有耳目官，以資訪問；有那霸官，以理錢穀。王舅、法司及紫巾官，稱某地親方；三品以下黃帽官，皆稱親雲上，未有地方者，稱某里之子親雲上，或稱某筑登之親雲上。從六品敘德郎，從七品敘功郎，皆稱某掟親雲上。八品黃帽官稱某里之子，領地方者，稱某地里主。九品紅帽官稱筑登之。未入流，皆不稱姓名也。

其國刑法有死刑三：一淩遲、一斬首、一槍刺；輕刑五：一流、一曝日、一夾、一枷、一笞。其執法甚嚴，不徇情面，即官長父子兄弟犯法，輕則徙流重則處死，不曲庇絲毫也。

## 民俗
男女皆以白紵纏髮，從頂後盤繞至額。男人用鳥羽爲冠，裝以珠貝，飾以赤毛，形製不同；婦人以墨黥手爲文，以羅紋白布爲帽，其形正方。皆織樹皮并雜色紵及雜毛以爲衣，製裁不一。綴毛垂螺爲飾，雜色相間。下垂小貝，其聲如珮。綴鐺施釧，懸珠於頸。又織藤爲笠，飾以毛羽。獵漁者之家，必安獸頭於門戶上。

俗事山海之神，祭以酒肴；或累石繫幡，以爲神主。嫁娶以酒肴、珠貝爲聘。或男女相悅，便爲匹偶。婦人產後，以火自炙，令汗出，數日便平復。凡有宴會，止以一盞，輪流飲之，共飲頗醉。一人唱，眾皆和，音頗哀怨。或令女子搖手而舞。偶得異味，先進尊者，而後少者食之。

其病死者氣將絕，擧至庭，氣絕，則親族哭泣相弔。後洽其屍，去腐收骨，以布纏之，裹以葦席，親土而殯，上不起墳。子爲父者，數月不食肉。

男子不去髭，亦不羽冠，但結髻於首後。凡有職者簪一金簪，漢人之裔則結於髮之中，俱以色布纏其首。衣制皆寬博交衽，袖廣二尺，口皆不緝，特短袂，以便作事。襟率無鈕，總名衾。男束大帶，長丈六尺，寬四寸以為度，圍腰四五轉，而收其垂於兩肋之間。煙包、紙袋、小刀、梳篾之屬皆懷之，故胸前襟常縐起凸然。其肋下不縫者，惟幼童及僧衣為然。僧別有短衣如背心，謂之斷俗。

國王側翅烏紗帽，盤金朱纓，龍頭金簪，蟒袍，帶用犀角、白玉，皆如前明賜衣制。王妃鳳頭金簪。宮人亦分五等。命婦頭簪，皆視其夫品秩。正一品以下，帽八等，簪四等，帶四等。正、從一品：金簪，彩織緞帽，錦帶，綠色袍。正、從二品：正二品金簪，從二品金花銀柱簪，紫綾帽，龍蟠黃帶，深青色袍；下至八九品朝服皆同。正、從三品銀簪，黃綾帽，龍蟠黃帶。正、從四品，簪、帽、袍同三品，龍蟠紅帶。正、從五品，簪、帽、袍同三品，雜色花帶。正、從六七品，簪、袍同三品，黃絹帽，帶同五品。正、從八九品，簪、袍同三品，大紅縐紗帽，帶同五品。雜職簪冠同三品，紅絹帽，帶同五品。里、保長，銅簪、藍袍、紅布帽或綠布帽。蔭、官生，簪、帽、服、帶俱同八品。外有青布帽，百姓頭目戴之。

球國衣冠之制，始於尚真王治世之時。康熙四十五年，程順則纂《琉球國中山王府官制》而善之。至尚敬王治世，法司蔡溫又善之，遂成九品官階，似中華之九品官人也。

琉球土產無鬥鏤樹，亦無胡椒，硫磺雖產自北山，而取之亦甚艱。無熊羆豺狼虎豹猛獸，是以多野馬牛豕價廉甚。每一值銀二三錢而已。牲雖賤，人有終歲不獲食者，貧約故也。然球國孤懸東海之中，有南番酒，出自暹羅；茶皆從日本至，其煙、刀、紙張、摺扇、漆器之類，亦皆來自日本。各色錦帽、錦帶，本國皆無之，閩中店戶別織布與之。扼中華、日本、南洋之要衝，是故商賈輻輳，極盛一時，號曰「萬國津梁」。前尚氏當國時，鑄幣二：曰大世通寶，曰世高通寶。至後尚氏，鑄金圓世寶、中山通寶。及尚質王立，鑄鳩目錢，通行國中。其錢環如鵝眼，無輪廓；貫以繩，積長三寸許。連四貫而合之，封以紙，上有鈐記。然其外交通貨，用中華之永樂通寶、日本之寬永通寶。

## 政區
其國有府凡三，曰中山，曰北山，曰南山。又有三十六島，星羅碁布，環國如藩，皆隔海之地也。

三府五州三十五郡：俗叫府州曰方，又叫郡曰間切。

中頭中山府五州：首里三平等、那霸、泊，十一郡：西原、浦添、宜野灣、北谷、讀谷山、越來、美里、中城、勝連、與那城、具志川是也。原有八郡，康熙年間分爲十一郡。

島尻南山府十五郡：真和志、南風原、東風平、大里、佐敷、知念、玉城、摩文仁、具志頭、喜屋武、真壁、高嶺、兼城、小祿、豐見城是也。原有十四郡，康熙年間分爲十五郡。

國頭北山府九郡：恩納、金武、久志、名護、羽地、本部、今歸仁、大宜味、國頭是也。原有五郡，康熙年間分爲九郡。

三十六島：

庇郎喇、姑李麻、烏噶彌、伊奇麻、面那、伊良保、達喇麻。

以上七島，總稱之曰宮古島。

又曰：麻姑山、伊世佳奇、姑彌、烏巴麻、阿喇斯姑、達奇度奴、巴梯呂麻、姑呂世麻、巴度麻、由那姑尼。

以上九島，總稱之曰八重山。

又曰大平山、姑達佳、津奇奴、巴麻、伊奇、姑米、東馬齒山、西馬齒、度那奇、阿姑尼、椅世麻、葉壁、硫磺島、度姑、由論、永良部、由呂、烏奇奴、佳奇呂麻、烏世麻、奇界。

凣管轄之島，星羅碁布，環國如藩，皆隔海之地也。衣服容貌，自古至今，總受中山一統之制，而與他國不類。自明以來，中華人所稱琉球三山六六島者，即是也。

## 兼查
* 琉球列王表
## 備考



## 引據
* 《明史·外國列傳·琉球傳》
* 《清史稿·列傳三百十三·屬國一》
* 《中山世譜》
* 諸冊封使之使錄
* 琉球國中山王尚寧爲急報倭亂致緩貢期事
唐寅

**唐寅**，字**伯虎**，一字**子畏**，號**六如**，成化六年生。性穎利，與里狂生張靈縱酒，不事諸生業。祝允明規之，乃閉戶浹歲。舉弘治十一年鄉試第一，座主梁儲奇其文，還朝示學士程敏政，敏政亦奇之。未幾，敏政總裁會試，江陰富人徐經賄其家僮，得試題。事露，言者劾敏政，語連寅，下詔獄，謫為吏。寅恥不就，歸家益放浪。寧王宸濠厚幣聘之，寅察其有異志，佯狂使酒，露其醜穢。宸濠不能堪，放還。築室桃花塢，與客日般飲其中，年五十四而卒。

寅詩文，初尚才情，晚年頹然自放，謂後人知我不在此，論者傷之。吳中自枝山輩以放誕不羈為世所指目，而文才輕豔，傾動流輩，傳說者增益而附麗之，往往出名教外。
## 據
*《明史》唐寅傳

分類:明列傳
秦漢三國四方稱王者列表

此表列秦以建各方稱王者也。

## 秦末
秦二世時，列國復王。秦亡後，奉楚懷王心為帝，西楚霸王為霸，重行封建，四方分裂，卒為漢所定。

### 楚
自大澤鄉起兵，陳涉等皆稱楚王
*楚隱王
*楚王駒 為項梁所殺
*楚懷王心
秦亡，分西楚、衡山、臨江、九江四國。尊懷王心為義帝
*楚義帝
西楚霸王亡之。天下既定，漢以齊王信為楚王
*楚王信

### 西楚
秦亡，分楚而立。楚將項籍之國也
*西楚霸王
漢王邦亡之

### 衡山
秦亡，分楚而立。番君吳芮之國也
*衡山王芮
屬漢，分長沙國於臨江，以芮王之

### 臨江
秦亡，分楚而立。楚柱國共敖之國也
*臨江王敖
*臨江王驩
漢王邦亡之

### 九江
秦亡，分楚而立。楚將英布之國也
*九江王布
身降漢，地屬楚。後封漢淮南王

### 趙及恆山
秦二世元年八月武臣起於趙
*趙王臣 為李良所殺
*趙王歇
分代國，更名恆山
*恆山王耳 王歇遷代，楚將張耳封恆山王，降漢
代王歇復王趙
*趙王歇
漢王邦亡之，以故恆山王耳為趙王，屬漢
*趙景王
*趙王敖

### 代
秦亡，分趙而立。故趙王歇之國也
*代王歇
恆山王耳降漢，代王歇復王趙，以陳餘為代王
*代王餘
漢王邦亡之

### 齊及臨菑
秦二世元年九月田儋起於齊
*齊王儋
*齊王假 為齊人逐
*齊王巿
分濟北、膠東二國，更名臨菑
*臨菑王都 王巿遷膠東，齊將田都封臨菑王
*齊王榮 故齊相田榮擊都，都降楚，榮為齊王
為西楚霸王擊殺，復封故齊王假為假王
*齊王假
王榮弟橫擊王假，王假敗走楚，為所殺。橫立榮子廣為齊王
*齊王廣
漢將韓信擊殺廣，漢王邦以信為齊王
*齊王信
天下定，徙封楚

### 濟北
秦亡，分齊而立。齊將田安之國也
*濟北王安
齊王榮亡之

### 膠東
秦亡，分齊而立。故齊王巿之國也
*膠東王巿
齊王榮亡之

### 燕
秦二世元年九月韓廣起於燕
*燕王廣
分遼東
*燕王荼 王廣遷遼東，燕將臧荼封燕王，後屬漢。
復叛，平之，立盧綰為燕王
*燕王綰

### 遼東
秦亡，分燕而立。故燕王廣之國也
*遼東王廣
燕王荼亡之

### 魏及西魏
秦二世元年十二月魏咎起於魏
*魏王咎 為章邯所破
*魏王豹
分殷，更名西魏
*西魏王豹 即魏王豹
降漢，復叛，為漢將韓信所執，國亡

### 殷
秦亡，分魏而立。趙將司馬卬之國也
*殷王卬
降漢

### 韓
秦二世二年六月韓成起於韓
*韓王成 後為申陽所破，國降楚
分河南
*韓王成 為項羽所殺，封鄭昌為韓王
*韓王昌 降漢
*韓王信 鄭昌降漢，改封信為韓王，後屬漢，徙地太原
匈奴圍之，王信以國降，後為漢擊殺

### 河南
秦亡，分韓而立。楚將申陽之國也
*河南王申陽
降漢

### 塞
秦亡，分關中而立。秦長史司馬欣之國也
*塞王欣
降漢

### 雍
秦亡，分關中而立。秦將章邯之國也
*雍王邯
漢王邦亡之

### 翟
秦亡，分關中而立。秦都尉董翳之國也
*翟王翳
降漢

## 百越
秦始皇帝發兵平百越，雖置郡縣，實不有之。二世內亂。百越地皆自立。
### [[南越]]
陳涉起，秦二世二年，南海龍川令趙佗據嶺南自守。漢四年自立南越武王，後稱帝
*南越武帝
*南越文帝
歸漢，去帝號
*南越明王
*南越哀王
*南越王建德
南越內亂，漢武帝發兵平之，併南越國，為漢郡

## 新亡後
漢二百歲為王莽所篡，改國號新，不世至亂，蜀隴皆有僭位者。漢光武帝中興漢室，復定。

### 成家
更始立，賊冒漢將侵蜀中，故新導江卒正公孫述，假輔漢將軍、蜀郡太守、益州牧號，定蜀中，抗於更始。自為蜀王
*蜀王述
建武元年蜀王述自為天子，號成家
*成家皇帝述
建武十二年，漢大司馬吳漢入蜀，亡之

### 朔寧
更始立。天水隗囂據郡，建元漢復，以漢上將軍執事。後降更始，更始敗，囂還郡。後歸漢，不朝，復反。歸成家，封朔寧王
*朔寧王囂
*朔寧王純
為漢所亡

### 赤眉
天鳳間，琅邪樊崇起於莒，以赤眉為號。更始立，初歸之，後叛，攻滅更始，改立城陽頃王後劉盆子為漢帝
*漢皇帝盆子
後為光武所亡

## 三國間
又二百歲，漢傾，三國鼎立六十年，晉代魏興，天下遂一。
### 仲家
興平二年，左將軍袁術稱帝九江,建偽都壽春
*仲家皇帝術
兵敗北投袁譚，道中為劉備所獲，吐血死
據傳袁術國號為"成"另有此說
### [[曹魏|魏]]
延康元年，漢獻帝禪讓曹丕，改國號魏。
*魏高祖文皇帝
*魏烈祖明皇帝
*齊王芳
*高貴鄉公
*魏元帝

晉王炎目魏祚之衰，殆非一世，遂有僭立之心。未幾，使何曾、王沈、賈充、裴秀開府。曾等皆王鷹犬也。魏元帝陰知其意，使太保鄭沖奉策讓國。王辭再三，受之。咸熙二年冬十二月丙寅，王即位於南郊，改元泰始。

### [[漢|季漢]]
延康元年，漢獻帝禪讓曹丕，改國號魏。漢中王備以為獻帝遭禍，自嗣漢統於蜀中
*漢昭烈皇帝
*漢後主
炎興元年，魏將鍾會、鄧艾入蜀，季漢亡

### [[孫吳|吳]]
漢末大亂，討逆將軍孫策平江東。策死，弟權嗣位。魏代漢興，權歸魏，封吳王
*吳王權
黃初三年，王權建元黃武，八年稱吳帝
*吳太祖大皇帝
*吳會稽王亮
*吳景皇帝
*吳末帝歸命侯皓
晉亡之

### 燕
魏景初間，樂浪公大司馬公孫淵徵不至，自立為燕王，建元紹漢
*燕王淵
魏太尉司馬懿討斬之

## 據
*《史記》
*《後漢書》
*《三國志》

分類:秦列傳
分類:漢列傳
分類:三國列傳
十六國等南面者列表

此表列十六國至南北朝間稱王者。

## [[漢趙]]
晉永安元年，南匈奴五部大都督劉淵起於左國城，稱漢王，建元元熙
*漢王淵
五年，王淵稱帝
*漢太祖光文皇帝
*漢烈宗昭武皇帝
*漢隱皇帝
漢昌元年靳準弒隱帝，立光文帝從子曜。曜為皇帝，先殺準，後改國號趙
*趙主曜
*趙末主
為後趙所滅

## [[成漢]]
晉太安元年，巴氐李特入成都，建元建初。後敗死，子雄繼起，二年雄即帝位，國號成，改元建興
*成太宗武皇帝
*成哀皇帝
*成邛都幽公
武帝崩，哀帝立，武帝子越及期弒哀帝，期為成帝。漢王壽起而討之，廢期為邛都縣公，自為皇帝，改國號漢
*漢中宗昭文皇帝
*漢末主
晉荊州刺史桓溫溯江滅漢

## [[前涼]]
晉永寧元年，涼州大姓張軌為涼州刺史，有善政。建興元年封西平公
*西平太祖武公
*西平高祖明公
*西平太宗成公
卅三年，公駿稱假涼王
*涼世祖文王
*涼世宗桓王
*涼寧涼哀侯
桓王子曜靈幼立，桓王庶兄祚廢曜靈為侯自立，改元和平
*涼威王
祚見弒，曜靈弟玄靚長，立為西平公，復立涼王，復建興年號。後先臣秦，再臣晉，去王號，用晉年號
*西平沖公
文王少子天錫弒沖公，自為西平公
*西平悼公
悼公射殺秦使，秦發兵攻西平，悼公降。淝水之戰後投晉，復為西平公。

太元十一年，悼公世子大豫以撫軍將軍號立於涼州，建元鳳凰，尋為後涼所平。

## [[後趙]]
趙光初二年，趙羯胡石勒自立大單于趙王
*趙王勒
十二年，王勒弒趙帝，自即帝位，國號趙，改元太和
*趙高祖明皇帝
*趙海陽王弘
明帝崩，太子弘立。明帝從子虎廢殺弘，自為皇帝
*趙太祖武皇帝
*趙譙王世
武帝崩，太子世立。彭城王遵廢殺世，自為皇帝
*趙彭城王遵
遵立，本約以石閔為太子。既立，遵背約，閔遂聯義陽王鑒弒之。鑒遂立
*趙義陽王鑒
鑒立，政事一決於閔，閔改國號衛。鑒欲殺閔，為所覺。閔遂弒鑒，自即帝位，詔殺胡。鑒弟新興王祇聞之，自即帝位討閔
*趙新興王祇
永寧二年，部將劉顯弒祇投閔，趙亡

## [[前燕]]
晉永嘉元年，晉鮮卑都督慕容廆稱鮮卑大單于，霸於遼東。太興三年封遼東公
*遼東襄公
*遼東公皝
咸康三年公皝稱燕王
*燕文明王
*燕王儁
永和八年王儁稱燕帝
*燕烈祖景昭皇帝
*燕幽皇帝
秦滅燕，幽帝降。後燕宗室自立，幽帝欲殺秦帝佐之，不成，被殺

## [[前秦]]
略陽氐苻洪乘晉室混亂而起，先附劉曜，復降石虎。建平四年，洪為流民都督，居枋頭。後稱三秦王
*三秦王洪
洪為虎舊部麻秋鳩殺，子健領其部。號晉征西大將軍，自枋頭西入關中。又臣晉以寧民心。永和七年稱天王，建元皇始，翌年稱帝
*秦高祖景明皇帝
*秦越厲王
景明帝崩，太子生立，無度失德，從弟堅弒生自立
*秦世祖宣昭皇帝
建元十九年，宣昭帝敗於淝水，四方紛起。宣昭帝為姚萇縊殺，庶子丕領兵在晉陽，聞宣昭帝已死，遂稱帝
*秦哀平皇帝
哀平帝為晉將馮該襲殺，南安王宏遂在隴東即位為皇帝
*秦太宗高皇帝
*秦末主崇
崇為乞伏乾歸攻滅，太子宣投仇池，秦亡

## [[後燕]]
淝水之戰後，前燕宗室慕容垂受命攻丁零翟斌，反聯斌攻洛陽。建元二十年垂稱燕王，建元燕元。三年稱帝
*燕世祖成武皇帝
*燕烈宗惠愍皇帝
尚書蘭汗弒惠愍帝，自立昌黎王
*昌黎王汗
惠愍帝子盛殺汗，復為燕帝
*燕中宗昭武皇帝
*燕昭文皇帝
中衛將軍馮跋與昭文帝有隙，乘帝在外，立惠愍帝養子雲為皇帝，復襲殺昭文帝
*燕惠懿皇帝
惠懿帝為離班等所弒，跋定亂事，即位為皇帝，後燕遂為北燕所代

## [[後秦]]
淝水之戰後，建元二十年稱羌姚萇萬年秦王，建元白雀。翌年稱帝
*秦太祖武昭皇帝
*秦高祖文桓皇帝
*秦末主泓
永和二年晉劉裕入長安，秦亡

## [[西秦]]
秦建元廿一年，姚萇殺苻堅，鮮卑南單于乞伏國仁稱大單于
*秦烈祖宣烈王
*秦高祖武元王
*秦太祖文昭王
*秦王暮末
為夏所亡

## [[後涼]]
*涼懿武帝
*涼隱王
*涼靈帝
*涼末主

## [[南涼]]
*涼武王
*涼康王
*涼景王
## [[南燕]]
*燕獻武帝
*燕皇帝超
## [[西涼]]
*涼武昭王
*涼後主
*涼王恂

## [[北涼]]
*涼文王
*涼武宣王
*涼哀王
## [[胡夏]]
*夏世祖武烈皇帝
*夏皇帝昌
*夏皇帝定
## [[北燕]]
*燕文成帝
*燕昭成帝
## [[仇池]]
## [[宕昌]]
## [[鄧至]]
## [[冉魏]]
衛青龍元年，大將軍冉閔弒衛主自立，改國號魏，建元永興，詔屠胡
*魏武悼天王 燕諡也。閔後華稱平皇帝
*魏海賓侯智 武悼天王為燕擒殺，子智守鄴抗燕
鄴城破，智降，魏亡

## [[譙蜀]]
## [[桓楚]]
## [[翟魏]]
## [[西燕]]
## [[段部]]
烏丸大庫辱官奴段日陸眷，會漁陽大飢，受命北之遼西。抵，收集流民而成一部
*段日陸眷　晉書作就陸眷
*段乞珍
*段務目塵　晉書作務勿塵
務目塵受晉封遼西公。永嘉四年加封大單于
*遼西公務目塵
*遼西公就六眷　晉書作疾陸眷
*遼西公涉復辰
從子末波奪位
*遼西公末波　晉書作末杯、通鑑作末柸
*遼西公牙
別枝護遼奪位
*遼西公護遼　晉書作遼
遼西為趙、燕攻滅。趙武帝命鬱蘭還駐遼西
*段鬱蘭　晉書作蘭
*段龕
稱齊王，降晉，封齊公，亡於燕
*段勤
稱趙帝，旋為燕亡

## [[宇文]]
## [[柔然]]
## [[吐谷渾]]

分類:十六國志
蔣經國

**蔣經國**，乳名**建豐**，浙江省奉化縣溪口鎮人，宣統二年生。父中正，母毛氏福梅。

經國初生時，父遊學日本，越二歲方還。年六歲，拜父之師。年七歲，入奉化縣武山小學。年九歲，父親定課程，延師授業。年十二，入奉化縣鳳麓學堂。年十三，入上海萬竹高等小學，習新學。越三年，入浦東中學。俄與五卅運動，因遊行事退學。未幾，往北京，入吳稚暉所設海外補習學校。同年，南赴廣州省親，得父首肯，負笈蘇聯，入莫斯科中山大學。

方是時，經國勤奮向學，不忘時務，入共産主義青年團。亡何，中正清共，中大學生嘩然，遷怒經國，經國無奈，厲詞斥責父親，方得身免。

民國十六年，卒業，未能還國，轉往列寧大學，任助理。無何，下鄉改造。廿二年，就職西伯利亞礦物公司，復赴烏拉重型機械廠任技師，旋除副廠長。當此時，妻女工芬娜，並生長子孝文。

廿六年，國共復合，還國。與張學良共學於雪竇寺。已而日本侵華，經國先赴重慶，復至贛南。

廿八年，任第四行政區督察專員兼贛縣縣長。時經國重修法度，嚴詰戎兵，賞罰分明，善待士卒，鼓勵康樂，士氣為之大振。而其行事果斷，除暴安良，嚴懲貪污，以民為貴，禁煙禁賭，遂令贛南之地，風氣大新，政通人和。時人譽為蔣青天。方是時，經國立青年軍，培訓將才，以能別於中國國民黨諸系。

三十九年，中原易手，共軍建政，民國遷臺，人心惶惶，軍心散渙，三軍無帥。經國乃整肅國軍，裁冗數萬，並立幹部學校、中國青年反共救國團，以安民心。

四十二年，首訪美國，以求外援，爾後凡四訪。

五十九年，五訪美國之際，為臺獨之士所伏，幸而無恙。並言不足介意，寬宥刺客之罪。

六十一年，除行政院長，敢於用人，選拔青年才俊，以臺人治臺。已而厲行新政，崇尚廉節。時親戚王正誼舞弊，經國下令徹查，不與寬免。凡此種種，乃令民心大順。明年，力排眾議，以五年為期，肇十大建設，奠長遠之計，卒令臺灣入於亞洲四小龍之列。未幾，任中國國民黨主席。

六十七年，經國民大會推舉，就任中華民國第六任總統。尋詔廢個人崇拜，貫行臺人治臺。七十三年，連任。越三年，解除臺灣省戒嚴令，開放黨禁，許民赴大陸省親。

七十七年元月十三日，病薨，年七十九。安靈奉厝大典日，萬民哀戚，延途設祭。靈柩奉厝桃園大溪陵寢。

正室方良生三子︰孝文、孝武、孝勇，一女︰孝章；情婦章亞若生二子︰孝嚴、孝慈。

## 據
* 黃晨淳著《中國傳奇人物一百》

分類:中華民國總統世家
高雄

**高雄**者，可指：
## 區劃
### 中華民國
* 高雄市
* 高雄縣
* 高雄州，日治臺灣之地方
### 日本
* 高雄 (日本)，日本京都市右京區地名
## 軍事
* 高雄號，日本帝國海軍軍艦艦名
## 人物
* 高雄 (伶人)，香港人
高雄市

**高雄市**，古曰**打狗**，中華民國直轄市也。處臺灣西南，次大於島，有港。原十一區，民國九十九年，高雄縣併入，物博地大，遂於併後臺灣第一大城，劃卅八區，原市論三民區人甚多，原縣論鳳山區次之。地小人稠，工業發達。通運通達，謂三鐵︰高捷、臺鐵、高鐵。地北起中央山脈，南至東沙島，地呈東北至西南一線之蛇狀，於九十八年舉世界運動會，驚艷國人。
## 史
### 史前
人類定居於高雄者，始於新石器時代。
## 政區

民國三十四年，臺灣歸中華民國，日治高雄州改為高雄縣。置高雄市，屬臺灣省轄，縣市分治。置屏東市，屬臺灣省轄。三十五年，萬丹鄉、長興鄉易名長治區、九塊鄉易名九如區併入前屏東市。治遷鳳山。三十六年，岡山鎮析置橋頭鄉。三十八年，析置雄峰區、高峰區二縣轄區。三十九年，政區調整，前屏東市六區統合四區三鄉併屏東區三鄉、潮州區一鎮六鄉、東港區一鎮四鄉、恆春區一鎮二鄉、雄峰區霧臺鄉、三地門鄉、瑪家鄉、高峰區獅子鄉、泰武鄉、來義鄉、春日鄉、牡丹鄉等二十六鄉鎮區，析置屏東縣。餘剩岡山區一鎮七鄉、鳳山區一鎮六鄉、旗山區二鎮四鄉、雄峰區桃源鄉、茂林鄉、三民鄉等廿四鄉鎮為其域。並湖內鄉析置茄萣鄉，彌陀鄉析置永安鄉。領四鎮、廿二鄉。四十年，彌陀鄉析置梓官鄉，仁武鄉析置大社鄉。六十一年，鳳山鎮改鳳山市，屬縣轄市。六十八年，小港鄉鄉併入前高雄市，陞格直轄市。九十六年三民鄉易名那瑪夏鄉。縣域共分一縣轄市、三鎮、廿鄉、三山地鄉。

前高雄縣一縣轄市、三鎮、廿鄉、三山地鄉列如下。鳳山為縣轄市。岡山、旗山、美濃，以上為三鎮。大寮、林園、仁武、路竹、大樹、鳥松、梓官、燕巢、阿蓮、湖內、彌陀、內門、六龜、杉林、田寮、甲仙、橋頭、茄萣、永安、大社，以上為廿鄉。桃源、茂林、那瑪夏，以上為三山地鄉。

前高雄市於民國三十四年置，屬臺灣省轄。承日治高雄市分十九區，後縮編十二區。三十五年併為十區。四十一年，連雅區易名苓雅區。六十八年，併小港鄉，陞格直轄市。時合有鹽埕、鼓山、左營、楠梓、三民、新興、前金、苓雅、前鎮、旗津、小港十一區。

九十九年，縣市併之，統合前高雄縣一縣轄市、三鎮、廿鄉、三山地鄉為二十四區、三山地原住民區及前高雄直轄市十一區，合有三十五區、三山地原住民區，併為新直轄市。
## 據

## 它典
*高雄市政府
汶川縣

**汶川縣**，在中國四川阿壩東境，龍門、邛崍二山之間。岷江穿縣而過，東南向都江堰，古灌縣也。縣中多山，以奇勝，號「十里不同天」，以四姑娘山為最。其上出礦石。西境臥龍有大熊貓居。守蜀郡北門，三國姜維嘗城於此。
## 沿革
漢屬蜀郡綿虒縣。三國時姜維城於此。晉析蜀郡置汶山郡，改綿虒為汶山，以為郡治。梁以汶水穿縣而過，更名汶川。汶，今岷江也。北周因之，千年不革。

一九五二年，縣治遷威州。一九五八年，與茂、理二縣併為茂汶羌族自治縣。一九六二年復置。

二零零八年，汶川地震，亡八萬餘，海內外皆馳援。
## 政區
縣治威州鎮，下分六鎮、七鄉。

其六鎮：威州、綿虒、映秀、臥龍、漩口、水磨。

其七鄉：龍溪、克枯、雁門、草坡、銀杏、耿達、三江。
## 博觀
*汶川縣政府 
## 引據

### 出典
*《漢書》
*《後漢書》
*《晉書》
*《元和郡縣誌》
分類:阿壩藏族羌族自治州區劃
汝矣島純福音教會

**汝矣島純福音教會**者，位大韓民國首爾永登浦區汝矣島，公曆一九五八年五月十八日立，世界最大基督新教堂也。信眾七十七萬，支教堂十八。今任牧師趙鏞基。

## 史

## 它典
* 汝矣島純福音教會
馬可·波羅

**馬可·波羅**，威尼斯庫佐拉人也，一二五四年生。父尼可路，行賈遠東。

尼可路及其弟馬菲奧欲東向。一二六四年，遇伊兒汗國貢使於布哈拉。遂隨貢使東行。一二六六年、元至元三年抵上都，謁元世祖。世祖遺書教宗，示願通使。半道聞教宗克萊孟四世崩，新教宗未選，乃往威尼斯家中。

居家二年，一二七一年，尼哥路得教宗額我略十世回信，遂攜馬可東行。道伊兒汗國，越蔥嶺，抵甘州，遊行河西、西寧之地，止一年。復東遊寧夏、延安，一二七五年，元至元十二年抵上都，復往大都。馬可以父故，得近元世祖。時年二十。

馬可少而聰穎，習蒙古語，知禮儀，善忖度。元世祖愛之，命持節巡行漢地，又任揚州總管。後為元使於南方諸國。仕元凡十七年，熟知朝野，跡及中外。

廿九年，馬可及尼可路道滿剌加還國。遇庫佐拉海戰，馬可為威尼斯豪商，故從軍。一二九八年，為熱那亞水師俘獲，投獄中。遂告魯斯蒂謙東行之事。魯斯蒂謙誌其事，成《東方見聞錄》，風行百年。

一二九九年，馬可獲釋，還威尼斯營商，又重訂《東方見聞錄》，唯此版原文已迭。獨方濟會托鉢僧比比諾取此版譯為拉丁文。

一三二四年一月，馬可卒，年七十，葬聖拉蘭佐教堂。
穆天子傳

**《穆天子傳》**者，晉太康二年，汲人不準盜發魏安釐王塚所得書也。皆以竹簡素絲編，其簡長二尺四寸，以墨書其上，一簡四十字。其書載周穆王遊行之事。穆王北絕流沙，西登崑崙，乃見西王母。今考穆王西行之路，當從洛邑發，北越太行，經河套，折而向西，穿河西、西域，抵蔥嶺。晉荀勖校訂全書，凡六卷。又有晉郭璞註其書，清檀萃有《穆天子傳註疏》，其後有洪頤煊校正本，繼洪氏而作者有翟雲升之《覆校穆天子傳》。近有丁謙所作之《穆天子傳地理考證》、顧實《穆天子傳西征講疏》等。自清以降，學者多有疑古之風，清姚際恆考其為偽，今學者常征舊題新作，意欲推倒其為偽書之成說，乃作《穆天子傳新註》，云：「《穆天子傳》者，西晉所出汲冢周書也，非晉人偽造，非漢人偽文，亦非戰國時人作」，實為「身髓周穆王征巡四海的周史官作」。

## 據
*《穆天子傳·序》
*《晉書·列傳》
*《隋書·經籍誌》
*《舊唐書·經籍誌》
*《新唐書·經籍誌》
*《唐六典·門下省》
*《宋史·經籍誌》
*《四庫全書總目提要》
*《穆天子傳註疏》
*《穆天子傳新註》

## 參見
* 汲冢書
鎮星

**土星**者，古稱**鎮星**，亦名**填星**。太陽系行星也。視日由近及遠，則序居第六。其大九倍於地，形如偃盤，色類秋黃。密度雖低於水，重則九十五倍於地。

環日一週，二十九歲有半。中有堅核，其重十七倍於地球，質若頑石。外有重疊，氫氦相裹。氫居內，凝為金水；氦處外，變為清氣。其外千里，渺然一色。

上環如璧，煌煌可觀。環以冰凝，微塵綴焉。下有諸衛，凡百四十有六，具名者六十有三。泰坦最巨，大於水星，常有霧焉。

其性沖和，動必以度。體雖宏闊，質本柔順；行雖遲緩，距必均中。天機玄妙，變化無方。兩極之氣，忽寒忽溫；雲行氣流，或疾或徐。北極異焉，六角為形，歷久不移。南極殊焉，旋風環轉，暖氣上騰。

磁雖弱於木星，然其所及方圓，逾地球五百八十倍。玉環獨冠九天，古今同歎。昔人但見其形，今人能察其理。誠天地之造設，聚散之玄妙也。
蘇格蘭

縮圖|蘇格蘭旗
**蘇格蘭**，屬聯合王國，在北海不列顛島之北，口五百餘萬。首府愛丁堡，邦花蘇格蘭薊。元首**優素福**。下轄六市︰格拉斯哥、愛丁堡、阿伯丁、丹迪、印威內斯、史特靈。

縮圖|蘇格蘭地理
一九二年

## 大事

* 袁術遣孫堅擊劉表於襄陽。
* 青州黃巾入兗州。
* 漢以韓遂為鎮西將軍，馬騰為征西將軍。
* 袁術使陳瑀領揚州牧。
* 漢分信安縣太末立曰新安。
* 春，漢大赦天下。
* 五月，王允使呂布刺董卓。
* 董卓餘部李傕等人攻弒王允。
* 歲末，羅馬帝康茂德遇弒。

## 生

* 魏陳思王曹植。

## 卒
* 盧植
* 劉岱
* 鮑信戰死於壽張。
* 揚州刺史陳禕。
* 董卓
* 董旻
* 董璜
* 董白
* 蔡邕
* 王允
* 王宏
* 李肅
* 徐榮
* 康茂德
鉞

**鉞**，大斧也，《尚書·顧命》：「一人冕執鉞。」，鄭玄註云：「鉞，大斧也。」。據《太公六韜》，知鉞重八斤。有儀仗之用，類權杖也。《書》載「左仗黃鉞，右秉白旄」。據史載紂王兵敗自焚，武王乃以黃鉞斬其首，又以玄鉞斬紂二嬖妾之顱。是象權也。

## 鉞鏚之辯
鉞、鏚同類也，然有小大之辯。鉞為大斧，鏚乃小斧也。鏚可作刑具，又可為樂舞，古萬舞必用鏚。

## 形制
*小孔平刃段內式
*大孔弧刃狹內式
*大孔平刃闊內式
*寬體扁內式
*弧刃扁內式
*銎內式
*耳形二穿式
*有銎狹刃式
*有銎狹刃連內式
*曲齒弧刃式
*狹體曲刃式

## 據
*《尚書》
*《太公六韜》
*《中國古代兵器簡譜》
*馬承源《中國青銅器》

## 它典
*鏚
前四年

合黃帝紀元**二六九四年**，孔子**五四八年**，皇紀**六五七年**，檀君紀元**二三三〇年**，佛曆**五四一年**，歲次**丁巳**，肖**蛇**。

## 年號紀年
漢：建平三年

## 其他紀年
*新羅：赫居世居世干五十四年
*高句麗：琉璃明王十六年
*百濟：溫祚王十五年
*匈奴：烏珠留若鞮單于四年

## 大事
*春，正月，立廣德夷王弟劉廣漢為廣平王。
*正月，癸卯，帝太太后所居桂宮正殿火。
*三月，有星孛於河鼓。
*夏，四月，丁酉，王嘉為丞相，河南太守王崇為御史大夫。
*六月，立魯頃王子部鄉侯劉閔為魯王。
*漢哀帝以寢疾未定，冬，十一月，壬子，令太皇太后下詔复甘泉泰畤、汾陰后土祠，罷南、北郊。上亦不能親至甘泉、河東，遣有司行事而禮祠焉。

## 生
*三月，耶穌基督生。
*大秦元老塞涅卡生。

## 卒
*三月，己酉，漢關內侯平當薨。
*三月，大秦耶路撒冷攝政王大希律王薨。

分類:前〇年代
〇
仁川國際空港

**仁川國際空港**，居永宗龍游島之上，鄰黃海。西去都首爾八十餘公里，年逆旅三千餘萬，為國中至大者。二〇〇一年建成。今跑道有二，皆長三千七百五十公尺，在建者有一，長四千餘公尺。 

## 它典
* 仁川國際空港
尼亞加拉瀑布

**尼亞加拉瀑布**在美國、加拿大之界，以山羊島為中分，美境内稱美國瀑布，寬三百六十一米，加境内稱馬‎蹄形瀑布，寬七百九十二米，故總寬一千一百五十三米，高五十二米，源于尼亞加拉河，常年水豐，旅者不絕。

## 兼查
* 伊瓜蘇瀑布

## 典
* 史上之尼亞加拉瀑布
* 尼亞加拉瀑布之地質構造
* 尼亞加拉瀑布全景  

分類:紐約州
色諾芬

**色諾芬**（希臘文Ξενοφών，英文Xenophon），古希臘雅典人也。約公元前四二七年生。其師蘇格拉底。前四〇一年，波斯帝國小亞細亞總督小居魯士起兵反,雇希臘之軍萬有余人戰，號曰萬人大軍，色諾芬其一也。小居魯士戰死，領其軍還師希臘。其書《長征記》詳載其事。歸國，奔斯巴達。因兵亂，又奔科林斯，卒於此，時公元前三五五年。著述頗豐，有《長征記》、《居魯士之教育》、《希臘史》、《阿格西萊傳》、《蘇格拉底作品與對話錄》、《回憶蘇格拉底》、《蘇格拉底之辯護》、《會飲篇》、《經濟論》、《希爾羅》等傳世。
馮夷

**馮夷**，《山海經》曰**冰夷**、《穆天子傳》曰**無夷**、《淮南子》曰**馮遲**、《金匱》曰**馮循**。水神也，即河伯。《河圖》曰姓**呂**名**夷**。其貌也，人面，乘兩龍，又曰人面魚身。《抱樸子·釋鬼篇》稱其渡河溺死，帝遂命其治河川。竹書紀年曰：「洛伯用與河伯馮夷鬥」。據稱其名起於戰國，乃兇神也。又有書稱為劉宋時華陰潼鄉人。後世稱其「服虹丹為水仙」，又有服八石以得仙之說。至後世，其傳說愈加蕪雜離奇，未可全信。又有文稱馮夷乃獻洛書者。

## 據
*《山海經》
*《穆天子傳》及註
*《抱樸子·釋鬼篇》
*《楚辭》註
*《竹書紀年》
*《酉陽雜俎》

## 它典
*河伯
青海省

**青海省**，簡書曰**青**，中華人民共和國一省也，在西陲青藏高原之上。省會西寧市。地方七十二萬公里，口五百萬餘。

其民多奉教喇嘛，餘回回耳。

## 沿革
青海者，古稱西海，鮮水海，自十六國起稱青海，古多戰亂。民國十七年設省，省會西寧，意即西陲安寧。

## 政區
有二地級市、六自治州。
### 地級市
*西寧市
*海東市
### 自治州
*海西蒙古族藏族自治州
*海北藏族自治州
*海南藏族自治州
*黃南藏族自治州
*玉樹藏族自治州
*果洛藏族自治州

## 它典
* 青海省政府 

分類:中華人民共和國諸省
穆罕默德二世

**法齊赫素檀穆罕默德二世**，穆拉德二世之子也，一四三二年三月三十日生。

自少聰穎，年十一，出掌阿馬西亞，以習治國。翌年，父穆拉德二世讓位於穆罕默德。大維奇爾哈利勒不悅，越二年，令穆拉德復位。

一四五一年，穆拉德崩，穆罕默德嗣位素檀。素好戰。甫即位，伐東羅馬帝國，一四五三年，滅之，徙都君士坦丁堡，自號羅馬皇帝。一四五九年，滅塞爾維亞。一四六三年，滅波斯尼亞。一四七五年，伺克里米亞汗明里一世巡喀法，獲之，遂臣於奧斯曼帝國。一四七八年，平阿爾巴尼亞。由是奧斯曼霸於巴爾干。一四八〇年伐義大利諸邦，震怖外國。國人遂稱之法齊赫，霸也。攻戰之外，穆罕默德初制法典，以便治國。

穆罕默德霸而好和。東羅馬既亡，居舊都時，素善君士坦丁堡牧首，比至踐祚，示不絕舊國，存舊俗。有甚者，召貝利尼為東正教製壁畫，復命牧首譯東正教文獻為奧斯曼土耳其文。既下波斯尼亞，誥曰：

「朕，法齊赫素檀，於此昭告天下：波斯尼亞方濟會士以此誥為朕所護。凡我子民，皆從其志願，歸其寺社，不得因遷受戮，故我維奇爾、各等官吏以下，皆不得賊害之；不得辱及其人、其物、其寺，無論產於內外，不得毀之，更不得以刀兵加之。朕以御劍，奉真主安拉之名、先知穆罕默德之名、並十二萬四千先知之名起誓，凡我子民，不得違逆。」

一四八一年崩，葬法齊赫清真寺。子巴耶塞特嗣。

一九八八年，國人營吊橋跨博斯普魯斯海峽，名之法齊赫素檀穆罕默德大橋，以思故王也。
君士坦丁堡

**君士坦丁堡**，東羅馬帝國都邑也。肇建於公元三三〇年，君士坦丁大帝所立，又稱新羅馬。其地本希臘之屬邦，號曰拜占庭，後為羅馬所有。城址據博斯普魯斯海峽之要津，控歐亞之交，乃兵家必爭之地。城中建有宮闕、廟宇、城郭，皆巍峨壯麗，為東正教文明之樞紐。歷東羅馬、拉丁、鄂圖曼三朝，凡一千五百餘載。十五世紀中葉為土耳其人所據，更名伊斯坦堡。今為土邦之冠，跨歐亞兩洲，文物鼎盛。

城中有聖索菲亞大殿，創建於查士丁尼一世之世，乃東正教之聖地。其穹頂高聳，金碧輝煌，為古今建築之奇觀。有帝王宮闕，曰托普卡匹，歷代君王所居。宮中珍寶琳琅，御園花木扶疏，可謂人間天堂。有古羅馬戲場遺址，曰希波德羅姆，昔日車馬角逐之所。場中尚存方尖碑、銅蛇柱，見證昔日盛況。有君士坦丁堡城垣，建於狄奧多西二世之時，堅固如山，屹立千載。城牆綿延數里，設有百餘座城門，為古代防禦工事之翹楚。

此邑為東西賈商之所聚，絲綢、香料、珠玉雲集。市肆林立，商賈如織，金銀財貨，無所不有。亦為鴻儒碩學之所萃，典籍、藝術、學說並興。有大學堂，藏書十萬餘卷，為東方學術之淵藪。其繁華富庶，冠絕一時，有「天下第一城」之譽。

昔君士坦丁大帝建都之時，廣邀天下能工巧匠，移梁換柱，廣廈千間。又遷羅馬城諸雕像、石柱，以實新都。設元老院，立戲場，規模宏大，不讓舊都。又仿羅馬，設十四坊，每坊置守備，以保治安。城中設粥廠百十有七，每日賑濟八萬餘人，德政可見一斑。

然世運變遷，朝代更迭，帝國日漸衰微。十三世紀初，為十字軍所陷，國祚中絕。雖後光復，然元氣大傷，終為鄂圖曼土耳其所滅。今雖易幟改名，然千載文明之跡猶存，東西文化交融於斯，誠天下奇觀也。

觀君士坦丁堡之興替，可見帝國之興亡，實乃人事之盛衰耳。然文明之燈不滅，薪火相傳，此城歷經滄桑，猶為今日之大都會，足見其地理之重要，文化之深厚也。
## 據
*陳誌強，《拜占廷帝國史》
*撮譯自英文維基相關文章
分類:東羅馬史
周禮

**《周禮》**者，周公之制，天子帝王官人之法也，故亦名**《周官》**。或曰：此春秋、戰國時人仿周及列國之制，重填附意而造也。唐宋時，有云此劉歆偽作以阿王莽者，至有清康有為倡之為甚，稱曰「新學偽經」，其說甚繆，荒誕不經，近世學者多非之。至於民國、共和之世，學者多然晚周秦漢所制之說。《周禮》為三禮之首，列于十三經之中，實古文經學之錐指也，欲明古道周法聖人之術者不可不察焉。或曰：周官之名，非周朝之官之謂也，實「**周天之官**」也，以象四時萬物而法天地也。
## 經義
《周禮》之首曰：「惟王建國，辨方正位，體國經野，設官分職，以為民極。」書分「天官冢宰」、「地官司徒」、「春官宗伯」、「夏官司馬」、「秋官司寇」、「冬官司空」六類，惟「冬官」已佚，餘者五官而已，後世好事者以齊人《考工記》補之，差可也。職官凡三百六十，以象四時、法天地、治萬邦。後世新法，新莽、北周、宋王安石、太平天國，悉以是書發論為本。唐時為「中經」，至宋列于六經之數，補《樂經》之缺也。後世傳習甚盛，並為帝王制作之法典，或有「古憲」之稱。
## 傳習
治《周禮》者，自漢河間獻王獻是書以來不絕，劉歆首倡焉。後世注本，咸以鄭玄《周禮注》為宗，躍然諸家之上。唐賈公彥受詔作《周禮義疏》，即今《十三經註疏》本，為朱子所稱道，曰「滴水不漏」也。宋王安石作《周禮新義》，以為變法之藍本。清孫詒讓之《周禮正義》，歷數十載，最為精道，考證細密，為清人經學之大成者。至於民國、共和國，著書而譯者不鮮，以岳麓書院之《周禮注譯》最為佳。其亦遠播海外，朝鮮、日本、越南，古来與中國相交通，早已有之。公元十九世紀，法人畢甌譯《周禮》為法文，流佈歐美，畢氏自以其移譯之功「**不在發掘巴比倫、亞述古遺跡之下**」。
## 論言
《後漢書·儒林列傳》言：「中興，鄭眾傳《周官經》，後馬融作《周官傳》，授鄭玄，玄作《周官注》。玄本習《小戴禮》，後以古經校之，取其義長者，故為鄭氏學。」   

《隋書·經籍志》曰：「漢時有李氏得《周官》。《周官》蓋周公所制官政之法，上於河間獻王，獨闕《冬官》一篇。獻王購以千金不得，遂取《考工記》以補其處，合成六篇奏之。至王莽時，劉歆始置博士，以行於世。河南緱氏及杜子春受業於歆，因以教授。是後馬融作《周官傳》，以授鄭玄，玄作《周官注》。」
韓服

**韓服**，亦曰**朝鮮服**，朝鮮人衣冠也。韓人傳統服承自大元胡服，尤以元之服爲重。迄今八百年矣。
姜原

**姜原**，亦作**姜嫄**，乃有邰氏之女，高辛氏正妃，生周祖后稷。出野，見神足跡，履之，遂娠，而生后稷。以為不祥，棄之隘巷，而牛馬不踐；徙之山林，則林人皆遷；置之渠冰，而飛鳥覆翼。姜原神之，遂收而養。
沙市誌略

**《沙市誌略》**，清王百川所撰方誌也。沙市者，地處湖北，舊稱江陵。光緒七年始修，歷五年而成書，民國五年，有鉛本行於世。一九八六年，沙市市地方誌辦公室據其後人所藏舊稿，校之，成《沙市誌略校補》。
十二銅表法

**十二銅表法**，又稱**十二表法**，舊譯**十二章律**，羅馬律也。前四〇五年，頒行。乃刻於銅表十二，故曰「十二銅表法」。今佚，泰西諸學士覽眾書，輯佚文，遂成今本，惜有缺哉。其律有明文，是為泰西有史以來首成文法也。律許貴賤通婚，限其權，世稱善焉。

## 律
*表一，審判引言及諸律例
*表二，諸律例
*表三，債法
*表四，父權
*表五，監護
*表六，所有
*表七，地權
*表八，私犯
*表九，公律
*表十，教律
*表十一，續前五表
*表十二，續後五表
陳嬰

**陳嬰**者，秦東陽令史也，素信謹，時稱長者。秦末，東陽少年殺其令，相聚得千人，欲置長，無適用，乃請陳嬰。謝不能，遂強立為長，縣中從者得二萬人。欲立以為王，異軍蒼頭特起。其母曰：「自我為汝家婦，未嘗聞汝先世之有貴者。今暴得大名，不祥；不如有所屬。事成，猶封侯；事敗，易以亡，非世所指名也。」乃不敢為王，謂軍吏曰：「項氏世世將家，有名於楚，今欲舉大事，將非其人不可。我倚名族，亡秦必矣！」眾從之，以兵屬項梁。隨梁軍下邳，時二世二年。後投高祖，高祖封為堂邑侯。曾孫女為漢孝武陳皇后。

## 據
*史記數篇
*漢書數篇
*資治通鑒卷八
*唐徐堅輯《初學記》
西虢

**西虢**，周諸侯也，始虢仲，為文王弟。其國在雍地，今陜西省寶雞縣地也。周莊王十年，為晉所滅，立國凡四百余年。

## 世系
*虢叔，文王弟 
失考 
*虢城公，穆王時 
失考 
*虢公，夷王時
*虢厲公，亦稱虢公長父、虢仲，厲王三年，討淮夷。厲、宣之際，東遷三門峽。
*虢宣公，亦稱虢季子白，宣王時征獫狁，大勝 
*虢文公，又稱虢季，宣王時
*虢石甫，亦稱虢石父、虢公鼓，幽王時
*虢公翰，在攜立周攜王 
*虢公忌父，平王末，重起為卿士
*虢公林父，又稱虢仲，伐鄭桓公
*虢公醜，亡於晉

## 它典
*虢國博物館
前三八七年

**前三八七年**，繼前三八八年，下前三八六年。

合中國**[[周安王]]十五年**，日本**皇紀二六三年、孝昭天皇八十九年**，歲次甲午。

## 是年大事
* 秦伐蜀，取南鄭。
* 吳起奔楚，楚悼王以為令尹，革，捐不急之官，廢公族疏遠者，以養戰鬥之士以強兵，破游說之言從橫者。南平百越，北卻三晉，西伐秦，諸侯皆患楚之強。
* 魏文侯太子擊立，是為武侯。
* 秦出公立。
* 立趙烈侯太子章為敬侯。
* 韓文侯立。
* 柏拉圖返雅典。
* 斯巴達師氏安大略揮其邦水師助波斯伐雅典，遂與波斯立安大略和約（亦稱大王合約），以絕雅典糧道。

## 生
* 亞裏士多德

## 卒
* 魏文侯
* 秦惠公
* 趙武侯
* 韓烈侯
玉篇

**《玉篇》**者，字書也。梁大同九年黃門侍郎兼太學博士顧野王撰。類《説文》，唐封演《聞見記》載其書共一六九一七字，然今有二二五六一字，後人所加也。據考爲孫強等於唐上元元年所加。宋大中祥符六年陳彭年、吳銳、丘雍等又重修。今存《大廣益會玉篇》已非其原本；現日本有存殘卷，疑爲原典。承説文，啓後書。有反切，多用例，引它典，故或稱善於《説文》。
## 據
*《王力語言學詞典》（山東教育出版社，一九九五年第一版）。 
*《漢語史稿》（重排版），王力，中華書局二〇〇四年第二版。